
Az unitárius név és álláspont. 


A , köztudatban az van elterjedve, hogy .az unitárius :név.: az 
egyház megalakulásakor és törvényesitésekor. (1568 és- 1571) az 
egyháznak már hivatalos neve lett volna. Igy beszélnek az  únitá- 
rius egyházról nemcsak az unitárius történetirók egy része, hanem 
némely más vallásuak is, mint Haner és Bod Péter. Az unitárius 
névnek: az egyház alakulásakor, mint az egyház cimének : és  nevé- 
nek alkalmazása, tévedés. Gordon Sándor a nagy angol unitárius 
történetíró még azt is kétségbevonta, hogy ez a szó a 16. század- 
ban az erdélyi reformáció nagy munkájában előfordult volna:! Az 
unitárius szó. azonban, ha nem is mint az egyháznak, vagy a  val- 
lásnak a jelzője, mégis előfordult. Előfordult pedig ilyen mondatban : 
Ergo. deus est: unitárius. Amilyen értelmet a trinitas szónak Servét 
Mihály adott, abból az unitas és unitárius szónak meg : kellett szü- 
letnie. A gyulafehérvári nagy vita alkalmával Méliusz Péter és a 
vele egynézetüek azt vitatták, hogy az Isten trinitárius, Dávid Ferenc 
és hivei pedig "azt, hogy az Isten unitárius, azaz egység, személyé- . 
ben és lényegében.? A Dávid Ferenc pecsétjének felirata: S. T. U. 
M. Sigillum Tranisylvanorum Unitariorum Ministrorumnak a  rövidi- 
tése, amiből! következik, hogy Dávid Ferenc már gondolt arra, hogy 
az únitáríus szó, az egyháznak hivatalos neve legyen.? .Hogy miért 
nem vették fel e nevet hitelődeink megalakulásuk első éveiben, nem 
tudjuk biztosan megállapitani. Valószinü "azért, mert tulajdonképpen 


. 1 Alex. Gordon: Heads of ihe English Unitarian History. 22 I. 

2 Borbély: Az unitárius egyház hitelvei a XVI. században. 48 lap 
jegyzet. ú 
3. Jakab Elek : Dávid Ferenc emléke. 246 lap. Fosztó Uzoni azt írja, 
hogy a gyulafehérvári második nagy vita után már unitáriusoknak kezdték 
nevezni hitelődeinket, Historia Trans. Unitariorum I. k. 138 lap. 

a reformáció minden árnyalata abban a hitben volt, hogy ő lépett 
rá a tiszta kereszténység biztos alapjára s magát egyszerüen keresz- 
ténynek nevezte. Hitelődeink papjai eleinte magukat , evangélikus hit- 
vallásu szolgáknak" nevezték, máskor meg : , Erdélyben és Lengyel- 
országban levő ekklezsiákról" olvasunk. Az 1576-ik évi törvény igy 
említi: , Azok, akik Dávid F. hitén vannak". Máskor meg : , A má- 
sik vallás" kifejezéssel jelzik egyszerüen. Nevezték még kolozsvári 
vallásnak, magyar vallásnak stb. Nem maradott el természetesen az 
ellenséges indulatú elnevezés sem. Legtöbbször árianus, socinianus- 
nak, anabaptistának, később zsidózónak, sőt gyakran atheistának, 
még hagyján, hogy török hitünek nevezték el elődeinket a velük 
nem rokonszenvező, mindenképpen kisebbíteni akaró ellenfelek. 

A 16. század végére már nemcsak határozottan külön válnak 
egymástól az erdélyi protestáns felekezetek, hanem az 1600 évben 
Léczfalván tartott országgyűlésen vallásunkról , unitaria religio" ci- 
men esik szó. Az 1638 évi szomorú eseményekkel kapcsolatos deézsi 
egyezkedés , unitaria recepta religio", , unitaria magyar ecclesia" néven 
emliti. Az  Approbata Constitutiokban , Unitaria vel antitrinitaria" 
szavak szerepelnek, az 1848 évi törvény unitárius vallásról, az 1928 
évi román kultusztörvény pedig unitárius kultusztanról emléke- 
zik meg. 

A lengyel antitrinitariusokat általában szocinianusoknak  neve- 
zik. Ok sohasem nevezték magukat szociniánusoknak. A 16. és 17. 
században külömböző neveken fordulnak elő. Ilyenek , kissebb re- 
formált lengyel egyház", , keresztények", , katholikus keresztények" 
és , lengyel testvérek". Később megszerették az unitárius nevet, 
mely Erdélyből jutott hozzájuk s örömmel átvették. A hazájukból 
való kiüldözés után pedig a világ külömböző tájaira elhordozták 
ezt a nevet. ! 

Angliában az antitrinitárius elvek szórványosan korán elterjed- 
tek, de a központi hatalom ott mindig erős lévén, csirájában elfoj- 
totta. A külföldi ántitrinitáriusok közül többen megfordultak itten, 
sőt a lengyelek olyan nagy reménységet füztek Angliához, hogy a 
Rakowi káténak latin kiadását I. Jakab angol királynak ajánlották. 
Angliában természetesen ezt a kátét megégették 1614-ben. 

Az unitárius szó a Britt-szigeteken irásban legelőször 1682-ben 


! E. Morse Wilbur; Our Unitarian Herltage. 148 lap, 

fordult előfegy levélben, melyet , két filozufuss irt, nevüket elhallgatva. 
E levél Ahmet Ben Ahmethez, Marokkó akkori londoni követéhez 
volt írva s a névtelen irók azt juttatták kifejezésre benne, hogy ök 
a , keresztények ama felekezetéhez tartoznak, melyet unitáriusnak 
neveznek". Az aláirók óvatosságból hallgaiták, illetve rejtették el 
nevüket, mert abban az időben a dissentereket keményen üldözték. 
A mohamedán kapcsolat sem volt veszedelem nélküli, mert az ellen- 
séges indulat könnyen a kereszténység határain tul tett bennünket.! 
A legelső angol könyv, amely az unitárius szót tartalmazza, 1687- 
ben jelent meg. (Nye: Brief History of the Unitarians, colled also 
Socinians. Az unitáriusoknak, akiket szociniánusoknak is neveznek, 
rövid története) Nye utáu az unitárius szót, mint nemi fogalmat 
többen átvették s külömbséget tettek áriánus, szociniánus és biddlei 
unitárizmus között. Ilyenek: William Treke (1662—1744), Thomas 
Embin (1663—1741) stb. Ezután szórványosan sokan fölvették az 
unitárius nevet, de ezek között legnevezetesebb: Pristley József 
(1733—1804) és Lindsay Theofil (1723—1808). Pristley az üldözés 
miatt kiment Amerikába s ott is nagy uttörője lett az unitárius név- 
nek és eszméknek. Pristley után az unitárius név otthonos kezd 
lenni Angliában és Amerikában, söt a 19. században polgárjogot 
nyer mindenütt, ahol a szabadságot és igazságot megbecsülik. Az 
angoloknál és amerikaiaknál az unitárius vallás akkor kezdődött, 
mikor a szabadság eszméi már életbe indultak a nagy világon. A 
régi szervezett egyházaknak, melyek egyuttal hatalmon is voltak, a 
lelkek fölött való zsarnokságát annyira veszedelmesnek tartották az 
angol és amerikai unitáriusok, hogy tudatosan nem unitárius egy- 
házról, hanem vallásról beszéitek. Nem az egyházjog értelmében 
vett egyházat alkottak, hanem a vallást ébresztették fel az egyesek 
lelkében s ezen egyes lelkekből, akik egymáshoz közel laktak, egy- 
házközségeket alkottak. Az egyházközségek egymástól teljesen füg- 
getlenek, nem tartja őket egymással össze semmi más, mint a hit 
beli közösség. Ezt a teljes szabadságot annyira komolyan veszik? 
hogy némelyek még az unitárius szó ellen is óvást emeltek, nehogy 
egy felekezetbe való tartozás miatt a szellemi szabadság valamikép- 
pen korlátozva legyen. Erről a kérdésről nagy disputa folyt Ame- 
rikában és Angliában is és az eredmény az lett, hogy helyes érzék- 


1 Gordon i. m. 22 és 25 lap. 

kel az unitárius nevet megtartották, de a hasonló gondolkozásuak- 
kal az együttműködést nem zárták ki. Mindkét hatalmas országban 
megalkották az egyetemes szervezetet: Az angol és amerikai uni- 
rius társulatot csaknem teljesen egy időben (1825), de gondoskod- 
tak arról, hogy a más szabadelvü egyházakkal együtt müködve, a 
vallásnak szent áldását a világ minden részében hirdethessék. Az 
unitárius és más szabadelvü gondolkozók konferenciáikon elhangzott 
nagy vallási és társadalmi gondolatok annyira az egyetemes embe- 
riség szent céljait szolgálják, hogyha Jézus most jelenne meg a föl- 
dön, bizonnyára megelégedését fejezné ki e fölött. És a nagy és ko- 
moly szervezet a világon minden jóra igyekvő vallásos, vagy tár- 
sadalmi irányzattal felveszi a közös munka, az együttműködés fo- 
nalát s hogy a világ összevisszaságán, bábeli zürzavarán nem tud 
segiteni, az nem rajta mult, hanem azon, hogy a Jézus vallásától 
még nagyon távol áll a világ. 

Az elmondottak után már önként következik az unitárius állás- 
pontnak kibontakozása. Ha a szóhoz magához ragaszkodnánk, ab- 
ból egy nagyon konservativ, nagyon orthodox, mozdulatlan állás- 
ponthoz is juthatnánk. Azonban a történelem folyamatán az unitá- 
rius felfogás mindig a hatalmasok zsarnokságával állott szemben s 
mint ilyen mindig szabadságra vágyott. Ahol szabadságot tudott 
teremteni, ott megélt, ahol a szabadságot megölhették, ott az uni- 
rius vallás fénye is kialudott. Amikor Gordon Sándor Magyaror- 
szágon járt (1879) Debreczenben egyik református püspök az unitá- 
riusokra azt a megjegyzést tette: , Nem szeretem az unitárius ne- 
vet, mert az unitárius egy olyan ember, aki sohasem mondotta ki 
az utolsó szót". Gordon erre ezt felelte: , Nagyon örvendek, hogy 
ön aggódik ezért. A mi egyházközségeink azért unitáriusok, mert 
szabadok." ! Az unitárius álláspontot a szabadság teremtette meg, 
vagyis midőn a lélek abba a helyzetbe juthat, hogy minden külső 
befolyás és erőszak nélkül, egyedül a maga egyenes utján keresse 
az Istent, az unitárius felfogáshoz jut. Az unitárizmus az Istent egyet- 
len egynek hiszi nemcsak személyében, hanem lényegében is. Felfo- 
gásunk egyenesen Jézus lelkéből származik, aki a legtökéjetesebben 
megértette a magasságos Isten valóját. Jézus az Istenben az atyát 
látta, aki minden teremtményével szemben szerétetet és jóságot Sú- 


1 Gordon i. m. 131 I. 


SZ30 


Az unitárius név és álláspont, 


gároz. Istenről való ismereteink teljességét az evangélium szilárd 
alapjairól nézzük s onnan alkotjuk meg magunknak a róla való fel- 
fogásunkat. Az unitáriusnak az Istenről alkotott kép a legfontosabb. 
Mások a történelem folyamán megrettentek ettől a kérdéstől, azt 
mondották egyszerüen, hogy ez titok s nem kell bolygatni. Hát ter- 
mészetes, hogy az Istenség kérdése mindig titok volt és titok is fog 
maradni. De ha megközelithetetlen titok, miért kellett a fiunak s a 
szentléleknek istenségét kitalálni? Miért volt akkor szabad a niceai 
és más zsinatokon azokról vitatkozni, határozni? Miért kellett a 
reformáció alkalmával a középkori egyháznak annyi tantételét meg- 
bolygatni ? Azért, mert az irás azt mondja, hogy a lélek mindent 
megvizsgál, még az Isten mélységeit is. Az unitárius reformáció, a 
reformációnak ez a legradikálisabb ága, mindent vizsgálat alá vett 
éppen a reformáció alapelve: a szentirás tekintélye szempontjából. 
Dávid Ferenc vivódásait, küzdelmeít, lelke nagy aggodalmait s foly- 
ton fejlődő javitásait csak abban az esetben érthetjük meg, hogyha 
a bibliához mérjük a reformációt. Kálvin például a biblia egységét 
minden körülmények között megingathatlannak tudta s az volt a 
meggyőződése, hogy tanai csakugyan a szentiíráson alapulnak, még 
pedig nemcsak a szentirásnak egyes helyein, hanem a teljesen 
egybehangzó szentiráson. Már Servét Mihály felismerte a biblia 
egyes iratai közötti ellentéteket, felismerte a reformáció bibliából 
nem igazolható tanait s ezeket a megállapításokat Dávid Ferenc 
még tovább fejtegette s ámbár távol állott a mai kor bibliai kri- 
tikájának eredményeitől, de megérezte a szentírás lelkét s nem Pál 
apostolnál állott meg, hanem az evangéliumoknál. Ugyanezt az utat 
futották meg más antitrinitárius gondolkozók is. Ezzel két nagyon 
fontos eredményt értek el. Egyik az, hogy Istenről való felfogások- 
kal közelebb jutottak Jézus felfogásához, mint azok, akik a Pál 
levelei alapjáról szemlélték a kereszténység épületét s ezzel a val- 
lásos szemléletre egy derüs, bizakodó fényt deritettek, a sötét, ko- 
mor teológiai felfogással szemben, amely az egész emberiségben 
romlottságot és erkölcsi tehetetlenséget lát. Az evangéliumi állás- 
pontról sokkal könnyebb egy erkölcsi világrendet megalkotni, mint 
a Pál apostoléról, amely föltétlenül vallásos nézet és Pál a  legna- 
gyobb apostol, de azért mégis igazat kell adnunk a H. G., Wells 
megjegyzésének, hogy elrontotta a kereszténységet, Jézus felfogása, 
élete, munkássága mindenkor a föltétlen bizalom, napsúgaras opti- 

mizmus utján haladott Egyetlen vonás sincsen az ő fönséges élet- 
utján, amelyből az ellenkezőre lehetne következtetni. A másik lé- 
nyeges szempont az, hogy hitünk forrását, zsinormértékét: a bibliát 
is vizsgálatnak vetették alá s ezáltal a szabadság, a szabadkutatás 
szelleme nyivánult meg a bibliával szemben is. Ezzel a biblia elve- 
szitette az ugynevezett tabu szerepét, de megnyerte igaz értékét és 
jelentőségét, s a bibliából ma, a reformáció után négyszáz évvel, 
nem külső parancsot, érthetetlen és értelmetlen dogmás tételeket 
olvasunk ki, hanem vallást, lelket és életet. Ma már nem akadunk 
fenn a biblia kozmologiáján, ellentmondásain, történeti tévedésein 
sem. A biblia a vallásnak a könyve. Benne eljutok a vallásosság 
legmagasabb csucsára és innen szemlélem az Istent s ebből lá- 
tom, hogy a legnagyobb tanubizonyság az unitárizmus mellett a 
szentirás. 

Jézus Isten fogalma a legtisztább egység. El sem lehet más- 
képpen képzelni, mert Jézus is nemzetének fia volt s a zsidó fel- 
fogásnak az az egyik legnagyobb értéke, hogy az Isten egység tanát 
az emberiség számára megalkotta. 

A reformáció óta sok minden véletlen jött közbe, amely a 
szentháromságnak hagyományos tanát meglehetősen megingatta a 
gondolkozó elmék előtt. Ezek a véletlen szellemi irányzatok és a 
csaknem minden népnél fellépő rácionálizmus áramlata. Ezek a 
mozgalmak azonban nemcsak az unitárizmust, hanem általában az 
egész kereszténységet befolyásolták s ha valami jót tettek is az 
emberi haladás szempontjából, ma egyik iránnyal sem tudjuk ma- 
gunkat azonositani. A vallás belső lényegébe egyik irányzat sem 
tudott behatolni s ha az emberi szellem történetében egy egy állo- 
mást jelentettek is, ma már sokkalta tul vagyunk ezeken az állomá- 
sokon. Ma már odajutottunk, hogy a vallást nem tekintjük csak 
hagyománynak, nem tekintjük a lélek egyik vagy másik alkatré- 
szével elérhetőnek, hanem a vallás a lélek teljességéből fakad. Ré- 
gebben az unitáriusok az értelemre a kelletnél is többet adtak (a 
Rakowi káté is), ma már ismerjük azt a tényt, hogy ezen a téren 
az érzelemnek nagyobb és döntő szerepe van. Azonban nézetünk 
szerint kiegyensulyozott életet csak az tud teremteni, ha az ér- 
telem, érzelem és akarat összhangban áll vallásosságunkban. Ezen az 
alapon áll elő a vallásos élmény, az az irrácionális, a mely az embert 
a teremtővel a menyei atyával elválaszthatatlanul összekapcsolja, 

Amidőn a Jézus Krisztusról való felfogás tárgyalására térünk, 
nemcsak arra a meggyőződésre jutunk, hogy a kereszténység tör- 
ténetében a Krisztusról való tan milyen nagy szerepet töltött be, 
hanem arra is, hogy az unitárizmusnak ebben a kérdésben nem 
volt egységes álláspontja. A történelem folyamatán az unitárius szó 
inkább az antitrinitárius fogalomnak felel meg. Már az őskeresztény 
korban az antitrinitárius irányzatnak három formája jelent meg. A 
legelső a Szamosatai Pálé, aki Jézust valóságos embernek tartotta, 
de az ige (logosz) következtében az erkölcsi tökéletességnek eszmé- 
nye lett. A logosz által való megtelitettség következtében Istenhez 
hasonlóvá, Isten fiává, Istenné lett. Krisztusban tehát nem az Isten 
szállott alá az égből, hanem Jézus a földről emeltetett fel az égbe. 
A logosz és Jézus együtt az Isten fia. A többi próféták és Jézus 
között fokozati külömbség van, a prófétákban a logosz csak kis 
mértékben volt, Jézusban teljes mértékben benne volt és ez tette öt 
Istenné. A második a Szabellius nézete. Az egy Istenben három féle 
szempont (aspectus) van: atya, fiu (vagy ige, logosz) és szent lé- 
lek. Néha azt tanitotta, hogy Krisztus emberi formában Isten, más- 
kor meg azt, hogy Krisztus Istennel benső kapcsolatban levő em- 
ber. Legnevezetesebb az Árius által hirdetett forma, mely szerint a 
három személy egymástól teljesen külömböző lény; a fiu (az ige) 
és a szent lélek habár minden idő előtt léteztek, mégis létüket az 
i teni akaratnak köszönhetik, az egyedüli hatalmas Istennek." 

Ezek a felfogások az antitrinitárizmus történetében valamilyen 
módon többször előfordulnak. Nevezetesen Servét tanában, aki Jézus 
Krisztust inádandónak, de nem örök, az atyával egyenlő Istennek 
tartotta. Servét is sokat bevett a neoplatonizmusból s mégis anti- 
trinitárius tudott lenni. Blandrata egésszen Áriusz nyomán járt, Szo- 
cinus Faustus pedig inkább Szabellius nézetéhez hajlott. Szerinte 
Jézus felment a menybe s ottan közben jár a mi: érdekünkben az 
atyánál. Jézus büntelen életével, tanitásaival, jó példájával, halálá- 
val, halottaiból való feltámadásával, menybemenetelével és a meny- 
ben lételével lett a mi megváltásunk és üdvösségünk. Dávid Ferenc 
a De dualitate tractatus? cimü utolsó művében Jézusnak nem ad 
az égben semmi isteni szerepet, mindent, az itéletet is az atya végzi 


1 Wilbur i. m. 16—26 1. 40. 62. 1. 
2 Pokoly: Az erdélyi ref. egyház tört. 261 lap. 

el s igy Dávid Ferenc tényleg eljutott a teljesen zavartalan Isten- 
egység tanához, melyet Kanyaró tiszta unitárizmusnak nevez. A Dá- 
vid Ferenc tiszta unitárizmusa a vallásos fejlődésnek kiváló példája ; 
nagyon alkalmas arra, hogy a vallás teljes, életet és jellemet ala- 
kitó ereje érvényesüljön benne. Sajnos, egyetlen lángelmének sem 
adatott meg az a lehetőség, hogy egymagára elvégezze azt, amit 
századoknak kell elvégezniök. Dávid Ferenc gyökeres ujitásainak az 
ósdi idők ellentállottak, hogy aztán háromszáz esztendő multán az 
emberiség ismét ott kezdje a munkát, ahol ő elhagyta volt. Az er- 
délyi unitárius vallás, melynek alapítója Dávid Ferenc volt, sokáig 
más nyomokon, inkább a szocinianus alapon fejlődött egészen a J9. 
század közepéig. Sok jel mutatja, hogy Dávid Ferenc felfogása nem 
ment feledésbe a nehéz időkben sem, de egyházunk vezetői meg- 
hajoltak a kényszerítő körülmények előtt s az unitárius hitelvekből 
csak annyit valósítottak meg, amennyit az egyház létének kockáz- 
tatása nélkül lehetséges volt. A 17. és a 18. században keletke- 
zett szimbolikus irataink mind az istenség magaslatára emelik fel 
Jézust, ámbár ezzel a szentháromság tanát nemcsak el nem ismer- 
ték, hanem egyáltalán nem is támogatták. A 18. században az ak- 
kori unitárius álláspontot a leghatározottabban Szentábrahámi Mi- 
hálynak: , A "keresztény hittudomány összege, az unitáriusok ér- 
telme szerint" címü müve fejezi ki. E müvön a hollandus teologu- 
sok hatása is látszik, de az nem megy az eredetiség róvására. Szent- 
ábraháminak legnagyobb érdeme a többek között az, hogy teljes 
rendszert adott. Mindenre kitért, amire egy ilyen munkában szük- 
ség van. A 16. században az volt a legnagyobb belső szerencsét- 
lenségünk, hogy a nagy küzdelmek miatt nem készitettek mindenre 
kiterjedő teológiai munkát, mely a papoknak, tanitóknak és a val- 
lásközönségnek rendelkezésére állhatott volna. Nem kicsinyeljük le 
ezt a munkát, amit Enyedi György, Kósa János, Thoroczkai Máté, 
Koncz Boldizsár, P. Horváth Ferenc végeztek, de a Szentábrahámi 
munkája mégis a legteljesebb. 

Minket nem csüggeszthet és nem bánthat az, hogy a Szent- 
ábrahámi teológiája a Krisztustan szempontjából szocíniánus ala- 
pon áll. Hollandiában is voltak ezen a nézeten s az angoloknál 
pedig Pristley, aki egyébként egyetemes tudós is volt, szintén szo- 
nianus nézeteket vallott, A biráló szem a Pristley  müveiben 
sokkal nagyobb kifogásolni való tanokat találhat, mint a Szent- 

ábrahámiéban. Priestley egyes kérdésekben  materiálista volt, ami 
élesen ellenkezett teológiai nézeteinek legnagyobb részével. A 
Szentábrahámi müve pedig ilyen hiányban nem szenved. ! 

A Jézus Krisztusról való helyes felfogás kialakulása csak a 
19. században történhetett meg. Ez a század pontosan megállapi- 
totta, hogy a Jézusról való történetekben, a személye körüli har- 
cokban mi a valóság, mi a képzelet és mi a spekulációval rája 
aggatott tan.  Megbecsülhetetlen munkát végzett ezen a téren az 
ugynevezett biblia kritika. Az amerikai unitáriusoknál Channing E. 
Vilmos vitte bele az unitárius vallás igazságát a nagy világ köz- 
véleményébe. Ma sem tudja minden unitárius, hogy Channingtől mit 
tanult. Nemcsak a magyar nyelvre leforditott beszédeit és essayit 
olvashatjuk, hanem a Kriza János által forditott, de név nélkül elő- 
ször 1845-ben kiadott , A keresztény vallás elemei kérdésekben és 
feleletekben az unitáriusok értelme szerint" kis káté Channing müve. 
Azt hiszem nem csak nekem, hanem még sok unitárius léleknek 
feledhetetlen emlék ez a könyvecske. Kár, hogy most már csak 
egyeseknek és könyvtáraknak van meg a birtokában. Ennél szeb- 
ben és világosabban, mint ahogy a könyv teszi, még senki sem 
foglalta össze az unitárius bitelveket. Ebben is van azonban olyan 
ha más formában is, mint a szociniánus (rakowi) kátéban, ,Re- 
méled-e, hogy az Idvezitő ur Jézust valaha meglátod? Igen is; 
mert öt rendelte az ISten itélőbiíróvá, hogy az emberi lelkeket meg- 
itélje a végső napon; Ő fog engem is egykor megitélni a szerint, 
amint az életben cselekedtem jót vagy gonoszt." ? 

Az igazság azonban fokozatosan odaérett, hogv ma már Jé- 
zusban a teljesen igaz, tiszta embert, az Isten akarata szerinti em- 
bert, ahogy némelyek nevezik: az isteni embert ismerhessük meg. 
A Jézusról alkotott felfogás szoros összefüggésben van a megvál- 
tás tanával. A keresztény teológiába becsuszott egy Jézus tanitá- 
saival ellentétes tan az eredendő bünről. Ez az Adám büne. A bün 
tehát egyetemes, az ember akaratától független szerencsétlenség. Ezt 
a bünt a Krisztusnak, aki az Istenségnek egyik személye, moshatta 
csak le a saját vérének kiontásával. Aki ebben hiszen, az meg- 
nyeri a bünbocsánatot és az örök üdvöt, aki nem hiszen, az elkár- 


1 Pristleyre nézve lásd The Inguirer 1933 III. 11. számál, 
2 A keresztény vallás elemei 24 k. 

hozik. Az unitárius irányzat ezzel a felfogással mindig teljes ellen- 
tétben volt. Az Ádám büne nem szállhat át ránk, mert a bün sze- 
mélyes cselekedet, vagy mulasztás. Mindenki a maga cselekedeteiért 
nyeri meg a bünös vagy erényes minősítést. Azt azonban el kell 
ismerni, hogy az emberben általában éppen elég elég bün van; a 
Ferencz József Kátéja azt mondja, hogy senki sem mondhatja el ma- 
gáról, hogy nem bünös. 

A bünből való megszabadulás utját azonban megtaláljuk Jé- 
zusnál, őt követni, az ő utmutatása szerint büneinket megbánni és 
meg kell siratni s a jó cselekedetek utjára lépve Istennél kész a 
bünbocsánat, aki azt akarja, hogy senki el ne vesszen, hanem min- 
denki az örök életre jusson. Külömben minden hosszabb, fejtegetés 
helyett álláspontunk t világosan előnkbe tárja az Istenről való fel- 
fogásunk, mely szerint Istent, mint áldott, menyei atyát fogjuk fel. 
Ami ezzel a felfogással ellenkezik, az nem unitárius. Nem okvetlen 
unitárius az, ha a Jézust nem tartja Istennek. Az unitárius Jézusban 
a vallásos szellem legnagyobb, legtökéletesebb kifejezését látja. 

Minthogy a bün személyes cselekedet, a megváltás sem gon- 
doldató -el másképpen, mint személyes és jó cselekedettel, hittel, 
állandóan jóra törekvő munkával. Jézusnak megváltó szerepe átala- 
kult a tanitó mester, a lelket átformáló emberbarát szerepévé s 
ebben találjuk meg ma a megváltást. Jézus szerepe nem vált fö- 
löslegessé az unitárius egyházban, sőt éppen igazi jelentőséget nyert. 
A Krisztus, vagy a felkent elnevezés is megáll, mert teljesen uj ér- 
telmezést nyer a mai szellemi életnek megfelelően. Ezzel semminemü 
erőszakot sem követünk el az igazságon, mert más korok ís a ma- 
gok felfogásához szabták a róla való tant. 

Az unitárius vallás a tiszta lelkiismeretnek, a szabadságnak, 
haladásnak és az Öszinte hitnek a vallása. Ezelőtt 22 esztendővel 
Harnack Adolf korunk egyik legnagyobb teológusa jegyezte meg a 
németországi eretneküldözéssel kapcsolatosan, hogy a keresztény- 
ségből a harmadik század óta hiányzik az őszinte hit. Angliában 
és Amerikában teljesen hitvallás és dogma nélkül fejlődött s az ot- 
tani unitárizmus nehezen képzelhető el a miénkhez hasonló püspöki 
szervezettel. Valahányszor felvetődött a közös hitvallás körvonalai- 
nak felállitása, mindannyiszor erős tiltakozás hangzott fel nyomá- 
ban. Az erdélyi unitárizmus hitvallás megállapítása mellett püspöki 
egyházi szervezetben szenvedte át a mult századok keserves meg- 

próbáltatásait. Amint a példa mutatja, ezen az alapon is ellehet 
jutni a vallásos eszmény magaslatára, sőt egyenesen könnyelmüség, 
ha nem tékozlás számba megy a multban bevált alapoknak meg 
nem becsülése. A mai kor szellemével egyező hitvallás nem ellen- 
kezik az unitárizmus szabad szellemével. Csak akkor ellenkeznék, 
ha átkot szórna az ellenkező nézetüekre vagy pedig az üldözés 
fegyverével élne a másképpen hivőkkel szemben. Megnyugvással 
mutathatjuk fel a világnak, hogy a mi szimbolikus könyveink  min- 
dig türelmesek voltak a más nézetüekkel szemben. 

Az unitárius vallás történelmi vallás. Gyökerei visszanyulnak 
éppen az alapítónak: Jézusnak életéhez, munkásságához, lelkéhez. 
Megjelenési formájában idők folytán változott, de lényege mindig 
megmaradott. Ez az állandó lényeg: őszinte, egyszerüségtöl átha- 
tott hit a Mindenhatóban, aki a világnak lelke, teremtője, az em- 
beriségnek édes atyja. A hitnél nagyobb a szeretet Isten iránt és 
ember iránt s minden iránt, ami szép, jó, igaz és fölemelő. A szel- 
lemnek, a léleknek fontos volta, a szellemiségnek mindig előtérben 
állása az unitárizmus mindenkori legfőbb jellemzője. Ez a vallás a 
Jézus vallása s nem a Krisztusról való tan. 

Benczédi Pál. 

Őszintén megmondom, hogy a magam jó szántából soha- 
sem választottam volna e cimet egy előadás tartalmának  megjelö- 
lésére, de készségesen hajoltam meg erdélyi testvéreim elhatározása 
előtt, akik ezen a cimen óhajtották, hogy megirjam, hogy mit tar- 
tok az unitárizmus lényegének. Az ,én" személynévmást különben 
sem szeretem s ahol csak lehet elkerülöm, ha pedig mozgalomról 
van szó mindig a ,mi" többes névmást használom, mert hát ez a 
most születő korszak gondolkodásának és benne az én felfogásom- 
nak is jobban megfelel. Az ujkor nagyon szerette az ént előtérbe 
tolni, sőt volt egy korszak, amikor az egész világmindenséget az 
Énre függesztették. , A világ az én képzetem" hirdette egy hires 
német filozofus, s ez az egész ujkori gondolkodásnak alapvető né- 
zete volt. Mig a középkor nagy szeretettel csüngött a tárgyi világon 
s az egész mindenséget s annak lelkét: az Istent maga fölött kép- 
zelte els e nagy világban magát csak szerény és alávetett lénynek 
tudta, akin nála sokkal hatalmasabb tekintély uralkodik, addig az 
ujkor filozofiája épen megforditotta ezt az egész világnézetet s azt 
mondotta, hogy fölöttem és körülöttem vannak-e dolgok, élőlények, 
hatalmasabb világszellem, arról én nem tudok semmit, de semmit; 
csak azt tudom, hogy én vagyok, mert ha még azt gondolnám, 
hogy én nem vagyok, akkor is volnék, mert az a tény, hogy gon- 
dolkozom, bizonyitja létemet is; vagyis csupán a lételem bizo- 
nyos, de minden egyéb ezen a földön merő bizonytalanság. 

Ennek a gondolatmenetnek a legnagyobb kiaknázói az angol 
filozofusok (Locke-Berkeley-Hume) voltak s az ő kezük alatt bomlott 
széjjel az egész antik-középkori gondolkodás anélkül, hogy bármit 
is épitettek volna helyébe. Nem csoda, hogy az ő népük az egyet- 


len, amely az első személyü névmást nagy betüvel (!) irja, akárcsak 
magának az Istennek nevét. 

E gondolkodás szerint csak az az igaz, amít én annak tartok, 
amit én annak ismerek fel, sőt, mint az amerikai James fogalmazta : 
az az igazság, ami az én gyakorlati életemnek hasznára van. Az 
igazságnak ilyenforma fogalmazását már adták egyszer a görög 
szófisták. Ellenük támadt fel a sokratesi-platoni-aristotelesi filozofia 
forradalma, azt állítván, hogy az igazság független én tőlem, hogy 
az igazság fölöttem, illetve fölöttünk áll s mi annak csak alázatos 
felismerői, elfogadói vagyunk. Az ujkori angol-amerikai  világ- 
felfogással szemben hasonló vihart támasztott Bolzano a prágai 
egyetem tanára s az ő követői: föleg a német filozofia (Husserl- 
Scheler), nálunk pedig a lángeszü Pauler Ákos. Ma ismét 
meg vagyunk győződve, hogy az igazság önmagában is fennáll 
s akkor fis igazság marad, ha senki sem törődik vele. Gondol- 
kodásunk irányítója, bethlehemi csillaga megint csak a fölöt- 
tünk feszülő igazságrendszer lett, amelyhez igazodunk, amelyet 
követni akarunk, de amelyet oly nehéz megragadni, oly nehéz kö- 
vetni az énnek gyengesége miatt. Az igazság csak egy, de az 
emberi gondolat sokféle. De e sokféleség nem öröm, hanem inkább 
keserves hiány, szánalmas emberi gyengeség. Az én gondolatom 
helyett oh be jó volna a mi gondolatunkat, az összesek gondolatát, 
sőt az istenség örök — egy igazságrendszerét szemlélni, szemtől- 
szembe látni! 

Éppen ezért igyekezzünk a mi unitárizmusunkról beszélni: a 
mienkról, a fiatalok unitárizmusáról. De hogy ezt tehessük, állítsuk 
be az unitárius vallást az előbb rajzolt kórképbe. 

Mikor született meg az unitárizmus? Erre bizonyára lesznek 
akik azt felelik : akkor, amikor Jézus hirdetni kezdte Isten országának 
evangéliumát De szükitsük kérdésünk körét. Mikor született meg a 
mai unitárizmus ? Erre már több feleletet kell adnunk. A magyar 
unitárizmus a XVI. században keletkezett Dávid Ferenc felléptével. 
Viszont az angol unitárizmus az európai felvilágosodás mozgalmával 
égykoru. Ismét az amerikai unitárizmus, ahogy Channing mozgalmá- 
ból ismerjük, viszahatás a francia felvilágosodás tulzásaival szemben. 

Ime hányféle körülmény, amely mind rányomta a maga egyéni 
bélyegét a különböző unitárius megmozdulásokra, söt még az unitárius 
hitelvekre ís ugy, hogy minden az előbb vázolt felfogás ellen eskü- 
szik, amely azt akarta hirdetni, hogy csak egy unitárius igazság 
van, amely változatlaú, örök. 

A magyar unitárizmus a XVI. században született, amelynek 
emberei még a középkor gyermekei. Azaz jobban mondva egy át- 
meneti koré, amely többé már nem hitt a középkor téves nézeteiben, 
de amely még egyáltalán nem ismerte az u. n. ujkori felvilágoso- 
dás nézeteit. És e korszak átmeneti jellege volt éppen az a ked- 
vező alkalom, hogy uj, tisztultabb, vallásos rendszerek születhettek 
meg. A XVI. század elvetette a hamis, emberi tekintélyt: a pápa- 
ságot, azonban keresve-kereste az igazi tekintélyt: az istenséget. A 
XVI. század tehát egy felsőbb tekintély elütt akart hódolni s ezért 
vette elő a Bibliát, mert ebben pillantotta meg az örök, változatlan 
igazságot. Igaz, hogy ezzel a tiszta, abszolut tekintélyt még nem 
találta meg, mert hiszen a Biblia a maga egészében nem az isteni 
abszolutum hordozója. De mégis kereste ezt az egyetlen, örök 
tekintélyt, sőt egyesek lelkében ugy látszik sejtelmesen fel is villan- 
hatott ennek a tekintélynek mibenléte. Ma már hirdetjük nyiltan, 
hogy egy belső hang, egy sejtelmes sugallat minden vallásos igaz- 
ságnak végső alapja, amelyhez mérünk minden más tekintélyt, még 
a bibliát is. S ezt az utóbbit épen azért tartjuk olyan nagy, olyan 
szent, olyan értékes könyvnek, mert benne az örök igazságokat, a 
lelkünkben megszólaló isteni szózatot halljuk visszhangzani. 

Dávid Ferenc — ugy látom — ezt a belső hangot vélte fel- 
fedezni lelkében, amikor azt hangoztatta, hogy a ,hit Isten aján- 
déka". Ez az ajándék az ő szemében felülről jött s nem emberi 
eredetü volt. Dávid gondolata nagy metafizikai mélységeket takar, 
mert azt tartalmazza, hogy a mi egész létünk és hitünk is Istennek 
jó tetszésére van függesztve. Isten ilyen és ilyen hitet ad egy em- 
bernek, mert ő ezt igy látta helyesnek. Nekem tehát nincs okom a 
zugolódásra, hogy ez miért hisz igy, vagy ugy, mert hiszen a hitét 
az ember felülről kapta. Ezért nem szabad türelmetlenkedni, mert 
aki türelmetlenkedik, Isten végzései eilen hadakozik. Micsoda más 
ez a felfogás, mint az a másik, amelyet rendesen Dávidnak szok- 
tak betudni, amikor azt hirdetik róla, hogy ő a felvilágosodás  elő- 
hirnöke. A felvilágosodás türelmi elve egészen más gondolatból táp- 
lálkozik. A felvilágosodás nem ismer el abszolut tekintélyt, abszo- 
lut igazságot, vagyis nem ismer Istent sem. A felvilágosodás szerint 
az ember lelke születésekor tabula rasa, üres lap, amelyre azt irja 
fel a környezet, a nevelés, amit akar. Isten egyáltalán nem nyul 
bele a mi életünkbe, hitünkbe s a róla való fogalmak nem is tőle 

származnak, hanem a mi emberi gondolkodásunk eredményei. S ez 
az emberi gondolkodás teljesen . független holmi előzetes, felülről 
származó benyomásoktól, az teljesen a mi müvünk, a mi lelkünk 
mindentől független alkotása. Igazság tehát az, amit én annak is- 
merek el, vagyis az egyén szempontjából minden igazság egyfor- 
mán jó, ha ez neki jó ; felülről származó, felettünk álló, abszolut 
igazság pedig ugy sincs, kár az ilyen dolgokkal bajlódni, időt vesz- 
tegetni. 

Ime mily óriási ellentét Dávid és a felvilágosodás korának 
felfogása között. Dávid hite és türelmessége meghajlás Isten 
előtt, a felvilágosodás  célkitüzése és közömbössége pedig azt 
az elvet vallja, hogy mindennek mértéke az ember. Vagy is 
Dávid felfogása theocentrikus (istenes), a  felvilágosodásé pedig 
anthropocentrikus, vagy ahogy egy ma divatos amerikai mozgalom 
mondaná, humanista. 

Minden jel arra mutat, hogy a humanista felvilágosodás, egy 
nagy kisiklása volt az emberi gondolkodásnak és éppen ezért rövid 
virágzás után gyászos véget ér, akárcsak a görög szofistáknak 
mindent emberi mértékre szabó félszeg gondolatvilága. 

Ugy látszik Dávid Ferenc kora tér vissza, de nem hátrafelé, 
hanem előre. Vagyis nem azt fogjuk szószerint tartani, amit Dávid, 
hanem Ahasonlóképen fogjuk a ránknehezedő kérdéseket megoldani, 
mint Dávid. Nem a felvilágosodás bajnokának kikiáltott és teljesen 
félreértett gondolkodó, hanem az Isten előtt alázatosan meghajló, 
mindent Istenre függesztő és magát a megfeszitett Krisztus alázatos 
szolgájának valló hivő Dávid a mi életideálunk s a rosszul értel- 
mezett, sőt meg nem értett embertől, mi a jobban értelmezendő hős- 
höz, vértanuhoz akarunk fellebezni. 

Ha azt mondom: vissza Dávid Ferenchez, akkor tulajdonkép- 
pen előre mutatok, mert azt mondom: elég volt a felvilágosodás 
emberhivő és sikerhivő laposságaiból, minket ma ismét a mélysé- 
gek és magasságok széditenek, mi ott járunk azon a meredek ös- 
vényen, ahonnan le lehet tekinteni az emberi sors sötét örvényébe 
és fel lehet nézni a ránkboruló égboltnak vakitó fényességébe. 

Szellemi fejlődésünk minden mozzanata azt mutatja, hogy többé 
nem az ember, az ember cselekedetei, azoknak sikere, nem a civi- 
lizáció u. n. előhaladása (evoluciója) áll érdeklődésünk  középpont- 
jában, hanem az, hogy miféle különös lény az ember, mi a sorsa, 

mi az eredete, miért él itt a földön, micsoda sejtelmes világ vesz 
körül. Bukott angyalok, vagy feltörekvő szentek vagyunk ? Büneink 
örvényében elveszünk, vagy van egy szerelmetes kéz, aki már ki- 
nyult, hogy felemeljen bennünket? Ki tudja, ki tudja ? Senki az Iste- 
nen kivül; de irtózatos erővel tör fel lelkünkből a sejtelem, a re- 
mény, a hit, hogy nem massa perditionís, nem halálra szánt sereg 
vagyunk, hanem életre, tisztább, szentebb, sugarasabb életre va- 
gyunk hivatva. Mi más ez, mint a metafizika szélviharának tombo- 
lása körülöttünk és mibennünk? Mi más ez, mint uj, ismeretlen 
erőknek roppant robbanása, amelyek talpazatig rázzák meg a mo- 
"dern emberi élet büszke, gőgös, civilizációs épületét. Ha eddig any- 
nyira biztak az ember ethikai erejében, a jóban való előrehaladás- 
ban, mi ezt alig tehetjük többé; nekünk inkább Isten jóságában, 
Isten szeretetében kell biznunk, mert ő teremt minden többletet, 
minden uj kezdetet s ha van haladás előre a jóban, vagyis van uj 
kezdet az emberi lélekben, az feltétlenül az Istentől származik. Töle 
száll alá minden áldás és én nem tehetek egyebet, mint várok, 
imádságos lélekkel, kitartó hüséggel szemeimet az égre függesztve 
várok, várok, hogy eljöjjön az Isten. S mikor kopogtat az ajtó- 
mon, boldogan kiáltom: csakhogy itt vagy, csakhogy szivembe lép- 
tél. Így haladhatok a jóban, mert az Isten akarja, mert az Isten 
emel fel, ime az ethika alapja is a metafizika lett az uj gondolko- 
dásban, mint ahogy ez világit meg mindent, de mindent ebben a 
földi életben. 

S mi lesz velem, ha minden imádságom ellenére is sok ki- 
vetni való marad bennem? Akkor is bizok, akkor is reménykedek, 
mert hiszem róla, hogy szerető Atya, aki nem vet el magától ha- 
nem kivált engem a rabságból és Isten országának szabad polgá- 
rává tesz. Ime sikereimben és sikertelenségemben Isten az én leg- 
főbb menedékem s nem az ethikai törvénytár, amelyet olyan szive- 
sen gyárt a humanista felfogás és amelyet szeret ugy feltüntetni, 
mint a vallás lényegét, pedig egyáltalán nem ez. A vallás lényege 
nem az erkölcstan, ezt lehet csinálni és tanitani minden vallás nélkül 
is; a vallás lényege, hogy az ember égy magasabb erőbe van be- 
kapcsolva s ez erő nélkül senki és semmi, e földnek vándora. 

Körülbelöl — röviden vázolva — ez a lényege annak az uj 
unitárizmusnak, amely a XX. században szárnyát bontogatja körü- 
löttünk. Tekintélyen alapul s nem emberi gyarlóságon, de ez a te- 

kintély metafizikai jellegü, mert alapja a lélek bensejében megszólaló 
transcendens istenség. Ennek az uj unitárizmusnak alapvető vonása 
hogy , vallás", éppen ugy, mint a korábbi századokban, de nem 
, Józan polgári erkölcstan", amivé a XIX. században degredálni aka rták. 

De mondhatná valaki, ugyan mit bajlódom én olyan sokat 
azzal a XIX. századdal. Hisz az fedezte fel ismét Dávid Ferencet, 
az tette lehetővé, hogy Dávid ismét bevonulhatott az unitárius. hősök 
pantheonjába ! Tagadom, tagadom, ezerszer is tagadom, hogy a 
XIX. század képes lett volna Dávid Ferencet megérteni. Egyes ki- 
vételes egyéniségek (mint például a mi megboldogult Ferencz piis- 
pökünk) lelki magányaiknak titokzatos óráiban megpillanthatták Dá- 
vidnak igazi jelentőségét, de a nagy általánosságban az emberek 
őt meg nem értették és meg nem érthették. Csak hasonló érthet 
meg hasonlót, mondja egy régi bölcsészeti elv; már pedig a XIX. 
század emberhivő, józan polgári gondolkodása Dávidnak metafizi- 
kai mélységét még csak nem is sejtette. Metafizikai alaptételét — 
mint már rámutattan — átváltotta a mindennapi, lapos polgári hit- 
közömbösség zajosan csengő aprópénzére s ezekkel a koldus fillé- 
rekkel akarta kifizetni a mélységek után vágyakozó unitáriusok lel- 
két. Ez a szellem még ma is itt terpeszkedik körülöttünk s belénk 
akarja diktálni, hogy a jövő utja még inkább a. laposságok felé ve- 
zet; azonban azt hiszem, hogy nekünk elegünk van már szemfény- 
vesztésből, mi ismét a hősiesség szellemét keressük, mi ismét föl- 
felé lendülő lelkek akarunk lenni s nem földön csuszó, jólét, imádó, 
erkölcsvadászó nyárspolgárok! Mi ismét Dávid szellemét áhitozzuk, 
aki magát feláldozta az ő Istenéért és az ő megfeszitett Jézusáért. 
Már pedig áldozatot hozni a józan erkölcsiség alapján nem lehet, 
hiszen annak ereje csak a házam kapujáig s a. földem széléig vezet 
s mindenek előtt az én és a családom bölcsen és jól felfogott ér- 
dekeit védi; Golgotát járni csak az tud, aki az életét az  örökké- 
valóságra függesztette s aki máritt a földön Isten szine látásától itta- 
sult meg. El hát az emberhivés (humanizmus) ócska, levitézlett ron- 
gyaival, ezek döntöttek siralmas, keserves mélységbe bennünket, 
amiből" most alig tudunk kilábolni, szegény beteg testünket és lel- 
künket alig tudjuk kivonszolni. Ettöl az ósdi, de köztünk még min- 
dig élő, sőt uralkodó szellemtől kell egyházunkat s vallásos életün- 
ket megszabaditani, ha azt akarjuk, hogy ne legyünk többé a ke- 
reszténység Lázárjai, hanem legyünk mi is kinyilt tavaszi virágok, 


—g2498— 


Az én unitárízimusor, 


mennek 


akik a magasságok illatos levegőjét, Istennek csodás világát szivjuk 
be megujhodott életünkbe. Dávid Ferencet, nekünk mai nemzedéknek 
kell felfedeznünk. Az igazi Dávid Ferencet, akivel együtt kell valla- 
nunk az unitárizmus alaptételét: a hit Isten ajándéka. Dávid nem 
saját lelkét járta körül, minta mai ember teszi, kutatva, hogy van-e, 
vagy nincs képessége Istent megtalálni, hanem Isten szavát hallotta 
saját lelkében megzendülni. Nem alulról indult el felfelé, mint ahogy 
ma teljesen hibásan az emberhivő gondolkodás teszi, hanem meg- 
érezte, hogy fölülről ragadta meg valaki és az fogjul ejtette, az 
hitet adott reki, attól nem szabadulhatott többé, s ha a dévai bör- 
tönbe vitte, ám tehette, mert ő fogoly volt egész életében: Istennek 
foglya, aki azt csinált vele, amit e felsőbb hatalom jónak látott. Oh 
ha a mi megujhodott unitárizmusunk ilyen fogoly tudna lenni, Isten- 
nek ilyen rabja, akkor nem irnák többé rólunk neves egyházi irók 
azt, hogy ha Dávid Ferenc ma élne, kiközösitene egyházából ben- 
nünket, késői unitáriusokat. Az eféle kiszólásoknak csak ugy vethe- 
tünk véget, ha egyszer talpra állunk s Istenbe fogódzunk; mert 
akkor olyan erőnk lesz, hogy a kiszólások eltünnek e föld szinéről, 
mint ahogy eltünik a nap felkeltekor a sötét éjszaka. 

Amikor rámutattam arra, hogy az uj unitárizmns tekintélyen 
alapul: az Isten tekintélyén, bár hangsulyoztam, hogy e tekintély 
végső megnyilatkozási helye a lélek belső sugallata, ugy érzem, 
hogy mégis maradt vissza valami zavaró, valami egészen meg nem 
értett benyomás hallgatóim lelkében s ez az, hogy ugyan milyen 
viszonyban lehetek én a bibliával s milyen viszonyban fog állani 
ez az uj unitárizmus a vallásos életnek másik óriási, sok ideig 
egyetlen tekintélyével: a szentirással. Most még ezt a viszonyt 
akarom néhány szóval megvilágitani, hogy tiszta képet rajzoljak 
meg az ,én unitárizmusomról", jobban mondva egy föltörekvő uj 
és mégis örök unitárizmusról. 

Amint már az imént rámutattam: a vallásnak s igy az uni- 
tárius vallásnak is végső alapja a lélek mélyén megszólaló szózat- 
ban, a belső hangban (vox interna) van. Vagyis az unitárius em- 
bernek (mint aki ezt a fontos igazságot felismerte) nem lehet azt 
mondani, hogy ezt vagy aztelkell hinni, mert itt meg itt megirta ez 
meg ez a nevezetes ember, legyen az szentiró, egyházatya vagy 
éppen pápa. Ezeket a külső tekintélyeket az unitárius hivő mind 
emberinek tartja mindaddig, mig a belső hang rá nem üti az isteni 

tekintély pecsétjét. Akármilyen különösen hangzik is; csak egyetlen 
igazi isteni tekintély van: a lelkiismeret. És ez a felfogás nem aféle 
ujkori humanizmus, emberhivés, hanem a legmélyebb metafizika, a 
legteljesebb Istenhivés. Ugyanis a lelkiismeret hangjában nem az 
, én" szólal meg, ezt hinni durva félreértés volna, amelyet az : ujkori 
filozófia követett el; a lelkiismeretben, a , más" szólal meg, a fö- 
löttünk lévő hatalom, a meg nem érthető, csak az alázatosan meg: 
hallgatható tekintély: az Isten. Az unitárius ember mindent a lelki- 
ismerettel mér, de nem az énnel, mert tudja, hogy a lelkiismeretben, 
ha csak csökevényesen, vagy gyengén is, de mindig egy én feletti 
nagy és titokzatos erő beszél. A lelkiismeretet az ujkori gondolkodás 
azonositotta az , Én"-nel s ez az azonosítás volt az ujkori filozófia 
legvisszataszíitóbb és a  legtermészetellenesebb cselekedete. Ideje 
volna, hogy leszámoljunk vele. 

De ha ugy áll a dolog, hogy az unitárius ember csak a belső 
szózatot akarja követni, akkor mi szükség van mégis aa " Bibliára, 
amelyet külső tekintélynek érzünk. Valóban, ha valaki -azt taná- 
csolná nekem, hogy ugy használjam a szentiratokat, mint tekintélyt, 
mint forrását az igazságnak, mint abszolut isteni igét, azt felelném 
neki : akkor inkább sohase olvasok el egy sort se belőle. Számol- 
junk le teljesen azzal.a gondolattal, hogy a Bibliát, mint a lelki- 
ismeret fölött álló abszolut tekintélyt iktassuk be.vallásos életünkbe. 
A Bibliát nem tehetjük Isten fölé, mert Isten áll mindenek felett. 

Azonban, ha olvasni kezdjük szent könyvünket s különösen az 
evangéliumokat s a zsoltárokat, egyszerre csak azon kapjuk rajta 
magunkat, hogy mind nagyobb és nagyobb érdeklődés köt hozzá- 
juk s végül többé letenni nem tudjuk. Mi az oka-ennek ? Mi más, 
ha nem az, hogy a Biblia szintén a különböző lelkiismeretekben fel- 
hangzott isteni belső hangnak irásba foglalása, megörökítése azok- 
"nak a nagyszerü pillanatoknak, amelyekben Isten az emberbe lépett, 
az isteni szellem az emberi lélekkel közlekedett. § amikor látom, 
hogy nálam sokkal gazdagabb lelkek, sokkal finomabb lélek." mü - 
szerek fogták fel a felülről jövő üzeneteket, akkor boldogan kiáltok 
fel: nem hagyom el a Bibliát, hiszen ennél szebb, ennél nagysze- 
rübb könyv e világon nincsen. Ha az én lelkemben eddig  kinyilott 
egy-két tavaszi virágszál, most e Biblia világának szentlélek .esője 
alatt sarjadásnak indult egy egész hegyoldal, rajta a leggyönyörüsé- 
gesebb lélekvirágokkal. A lelkiismeret hangja lehet sokszor szegényes 

az én gyarlóságom következtében, de más lelkeknek hatása alatt 
drága kincsekkel gazdagszom s ezt mind a bibliai lelkeknek : pró- 
fétáknak és főleg Jézusnak köszönhetem. 

Ha tehát elégedetlenek vagyunk vallásos életünk, hitünk, ér- 
zésvilágunk mai szegénységével, nincs más ut, nincs más módszer a 
felfrissülésre, a gazdagodásra, mint megragadni ismét a Bibliát. A 
katholikusok a mise szépségeiben keresik azt az utat, amely a lel- 
keket érzésben közelebb viheti Istenhez. Meghatóak azok a külső- 
ségek, amelyekkel katholikus testvéreink élnek, de sokan vagyunk, 
akiket ez hidegen hagy. De mi is áhitozunk azokra az érzésbeli 
mélységekre, amely nélkül vallásos élet nincsen. Hol találhatjuk meg 
ezeket? egyedül a Bibliában. A prédikációnk lehet erkölcshirdetés, 
az imánk lehet léndület nélkül, de a Biblia nem erkölcsi elvek gyüj- 
teménye s a szent iró nem tud ugy irni, hogy magával ne ragad- 
jon. A Bibliát nem azért keressük, hogy a polgári erkölcstant erő- 
sitgessük vele, ez teljes félreértése a szentkönyvnek, hanem azért, 
mert ez" a legtitokzatosabb sejtelmek hordozója s még az ethikainak 
látszó hegyi beszéd is a legmélyebb metafizikával van telitve. Ha a 
Bibliát" olvasom, egy más világba érkezem, amely nem ez a földi világ 
s amelybe elutazni a legnagyobb boldogság itt ebben a szegény 
földi életben. Amint a katholikust a mise a mennyei titok világába 
emeli, ugy visz, ugy röpit engemet a Biblia egy — miszteriumos ma- 
gasságba, melynek központja egy nagy Sziv, amely a Szeretettől 
dobog. S ez a Szeretet világot betöltő és mégis megfoghatatlan 
örök nagy Titok, amely előtt leborulok és sirva sirok, remegve 
remegek s rnégis boldogan, ujjongva örvendek. 

Az uj unitárizmusnak ki kell nyujtani a kezét ismét a Biblia 
után. Nem azért, hogy dogmát keressen benne, hanem azért, hogy 
ezt a vallásos érzésvilágot a magáévá tegye. Nincs más utunk, mint 
bibliakörök szervezésével ezt a metafizikai szükségletet (amely  nél- 
kül nincsen vallás) kielégiteni, sőt felkelteni. Ez az uj unitárius gon- 
dolkodásnak elengedhetetlen, alapvető feltétele. 

Most, amikor az itt felsorakoztatott nehány gondolatnak im- 
már a végére jutottam, azt mondhatná valaki, hogy bármennyire 
is tiltakozom elléne, ez mégis csak az én unitárizmusom s nem a 
másé, nem a másik éné s nem az unitárius közösségé. Lehet, hogy 
igy van, lehet, hogy széthulló szavak ezek mind. Szavazni nem lehet, 
az igazság szavazattal el nem dönthető, S különben is Dávid köve- 

tője szeretnék lenni, aki belátta, hogy a hit Isten ajándéka, s Isten 
mindenkinek olyan hitet ad, amilyet akar. 

Annyi bizonyos, hogyha vannak szivek, amelyekben titkos, 
csendes órán Isten hasonlóképen beszélt, mint az enyémben, azok 
azt fogják mondani nékem : ez nem a te unitárizmusod, hanem a mi 
unitárizmusunk. Azt azonban aligha érjük meg e földi életben, hogy 
mindnyájan egyhanguan kiáltsuk: ez a teljes és tökéletes igazság! 
De érte küzdeni, érte áldozatot hozni mindnyájunknak hősies köte- 
lessége. S azután várjuk, azt a napot, azt a boldog órát, amelyben 
igy kiálthatunk boldog örömben: Látlak Uram, látom a teljes igaz- 
ságot szinről-szinre! Amit meg nem adhattál a földön, megadtad 
az örök életben! Légy áldott érte mindörökre ! 

Dr. Iván László. 


Vizkeresztre. 


(Janus Pannonius költeménye.) 


Szeplőtlen szűztöl született kís gyermek 
Jászolban fekszik. Szamarak s más 
[barmok 
Ráismernek benne az Úrra. Fönt meg 
Csillog a csillag. 


Jámbor pásztor-nép oda hagyva nyáját 

Betlen várossába siet, hogy lássa 

A világnak most született királyát . . . 
Csillog a csillag. 


S Napkelet három fejedelmét hozza. 
Hérodes váltig könyörög, hhogy vissza- 
Térvén, mondják meg neki, hol van 


[Krisztus : 


Ő is imádja. 


Bölcsek jönnek végre s a Gyermek 
j [láttán 
Turbánjuk rögtön. leteszik s hódolva 
Esnek, hullnak térdre előtte. Omlik, 
Hull az ajándék. 


Röpköd édesanyja felé a Gyermek, 
Boldog könny . csillan szemiben föl 
[édes- 
Anyjának. József szedi számba, mit kap 
S gondosan megőrzi. 


Más úton térnek haza titkon éjjel 
Napkelet három fejedelme s otthon 
Boldogan dícsérik az új világnak 
Nagy fejedelmét. 


Reszket Hérodes, csecsemőktől reszket, 
Vérfürdőt rendez. Menekül anyjával 
Egyiptom földjére a Gyermek. 
(Vértől 
Ázik a föld is. 


Fentről angyalkar szava zendűl 
(messze, 
Együtt áldják ők az Atyát Fiával 
S. a Szentlélekkel, kik az Istenségben 
Hárman is eggyek. 


Fordította: Pálffi Márton, 


SKÉOI 


Jézus álma: élet-lehetőség. 
(Meditáció.) 


Én hiszek az istenországában. Hitem minden erejével kapasz- 
kodom bele abba a világképbe, melyet Jézus az élet lehetőségeiről 
álmodott. Ha e hitem összeomlana — azt hiszem — minden további 
nélktil, letenném a palástot. E hit ad célt az életemnek. Azt hiszem 
akiből ez a hit hiányzik, annak élete önző kenyérharccá, rideg lé- 
tért való küzdelemmé alacsonyodik. Az emberi élet ennél több! 
Sokkal több ! 

Hogy ma kenyérharctér a világ s a népek, osztályok és csa- 
ládok kiméletlen létért-való küzdelemben lihegnek, hogy a felszi- 
nen minden az én hitemnek ellentmondani látszik... az nem ejt 
kétségbe. 

Nem a harcot nézem, hanem az embert! A vesékig vetközte- 
tem s látom, hogy a tulfütött nemzeti öntudat páncélja alatt, a 
társadalmi osztályharc egyenruhája alatt, a felekezetieskedés hiu 
köntöse alatt, ott él — ha megnyomoritva, ha guzsba kötve is — 
de ott él az ember. A jónak született, jóra született, jóra vágyó 
ember ! £ 

A világháboru poklában milliók vadultak állattá s avatódtak 
hősökké ismeretlen és ártatlan felebarátok meggyilkolása árán. 
Otthon szelid, csendes, munkásemberek voltak. A mai , világ" ön- 
zésre neveli, kenyérharcra kényszeriti, bosszura bujtatja: a maga 
képére formálja az embert. E , világban" az ember nincsen otthon. 

Az Istenországa: az emberi jóság felszabaditása, a jónak szü- 
"letett ember jóvá kifejlődésének lehetősége. Keressétek először az 
istenországát! Adjatok lehetőséget az embernek, a millióknak, hogy 
jók lehessenek és megvetettétek alapját az istenországának. 

Istenországába veteit hitemmel nem az egeket  ostromolom, 
hanem az eredendő emberi jóságot idézem. Nem fölülről, vagy ki- 

vülről várom, hogy áldott kezek rózsaszinü fátyolt boritsanak a vi- 
lágra, mely eltakarja az élet ellentéteit, megszépitse a világ rutságát, 
belülről, az emberből, várom a felszabadult jóság kiömlését, mely 
utat nyit arra, hogy a sóvárgó milliók szabadon élvezhessék e 
csodálatos, e gazdag élet minden gyümölcsét. 

Ilyen világ lehetőségében, hiszek és hiszem, hogy a világ 
kezdetétől fogva efelé az állapot felé halad. Hiszek a régi görög 
bölcs bizonyosságával, ki arccal lefelé forditva helyeztette el magát 
sírjában, mert — ugy mond — a világ most fel van fordulva, de 
majd egyszer vissza kell fordulnia s milyen jó lesz akkor örök idő- 
kig rendesen feküdni a sirban. 

Hitemnek egyik horgonyát a mai ember nagy nyugtalanságába 
vetem. Mintha nem volnánk otthon ebben a világban. Mintha csak 
rossz, nyugtalan álom volna.az élet. Várunk valamit: felébredést, 
viradatot, indulást haza. Ott vibrál ez a nyugtalanság a . szavak- 
ban, a kapkodó mozdulatokban, a szomjas tekintetekben. A Szent 
Ágoston nyugtalansága ez: , nyugtalan az én lelkem Istenem mind- 
addig, mig meg nem nyugszik tebenned". A rab zsidók nyugtalan- 
sága amaz utolsó egyiptomi éjszakán, mikor feltett kalappal, hátukon 
a kovásztalan kenyérnek tésztájával várták a szabadulás óráját. 

Érthető és magyarázható nyugtalanság ez. 

A Vezuv kitörésekor messzire elhajitott kőtömbök — egykoru 
följegyzések szerint — még hónapok multával is izzásban voltak s 
lehülésük csak lassan következett be. Mi volt a Vezuv kitörése ahoz 
a borzalmas négy évhez képest, amely az emberi lelket alapjaiban 
renditette meg ? Az a mérhetetlen kin, vér, megaláztatás és szé- 
gyen, amelyet annyi millió ember-szem látott, ember-sziv  elszenve- 
dett, megsiratott és meggyászolt, csoda-e ha az emberi lelket egyen- 
sulyából kimozditotta ? Hisz az emberi lélek, a sziv nincs kőből. S 
éppen azért mert nincs kőből, lehetetlen, hogy a  szenvedélyeknek 
izzását sokáig birja, a nyugtalanságot sokáig állja. A lehülésnek, 
a megnyugvásnak be kell következnie. Be kell következnie a min- 
denség örök és általános törvényszerüségével, amely az ellentéteket 
kiegyenliti és mindenütt mindent egyensulyba igyekszik hozni. 

Az Isten kész: ott áll az Istenországa kapujában és vár. A 
terv lefektetve, az utmutató kiadva már kétezer éve, Teljesen tölünk 
függ, hogy mikor lépünk be. Tölünk emberektől. Mert, ez A. nyug 
talanság, ez a ,TOSSZ világ" nem rajtunk kivül álló örök munkájá- 

nak eredménye, mint pl. a jeget zuhogtató égiháboru. A nyugalom, 
a béke sem az emberen kivül álló esetlegesség, mint pl. a tavasz 
csendes virágbaborulása. A nyugtalanságot, a szenvedélyek vihar- 
zását, a háborut az ember idézi fel; a megnyugvás, a béke lehető- 
ségeit is neki kell megtalálnia. 

Isten megadja a lehetőségeket, csak meg kell azokat keres- 
nünk. Kezeinkbe adja az eszközöket, csak okosan kell azokat hasz- 
nálnunk. 

A világon annyi a müvelhető föld s olyan fejlettek a műüve- 
lési módszerek, hogy könnyen és bőven volna termelhető kenyér 
mind az 1700 millió éhes emberi szájnak. Miért éheznek hát 
milliók ? 

Annyi gyapottat és gyapjut termelünk s olyan fejlett gyáripar 
áll annak feldolgozására, hogy a föld minden lakója jó meleg  ru- 
hába öltözhetnék a tél hidege ellen. Miért dideregnek rongyokban 
milliók ? 

Az orvosi tudomány fegyverei olyan biztosak, hogy könnyü- 
szerrel volna megvédhető az emberiség az egészség millió apró 
ellenségétől. Miért szedik azok mégis ezerszámra nyomortanyák S 
eldugott falvak lakói közül áldozataikat ? 

A történelem utját a tudás géniuszainak örökké égő fáklyái 
világítják be s ma is annyi megváltó gondolat, meleg érzés ömlik 
papirra, versbe, kőbe, vászonra, hogy be kellene ragyognia a világ 
legelrejtettebb zugait is. Miért tengődnek a tudatlanság és művelet- 
lenség sötétségében ma is milliók ? 

A technika legyőzte az időt és a távolságot. A japáni föld- 
rengésről, vagy a mexikói felkelésről percek alatt értesülsz. Mahol- 
nap látni fogod, ha akarod, rég Amerikába szakadt kedvesed arcát, 
melyet titokzatos éterrezgések hoznak közel tehozzád. Miért van az, 
hogy a közvetlen szomszédod baját hónapok mulva s csak" mástól 
tudod meg s könnyét — talán annak kinek szive itt dobog a tied. 
től pár araszra — meg sem látod? 

Miért ? ; 

Miért juttatta Isten az ember kezébe a világ meghódításának 
eszközeit: a gőzt, a gázt, a villanyt és a többit? Miért robognak 
a vonatok és szelik a hullámokat a hajók? Azért, hogy katonát és 
ágyut, halált és bénaságot szállitsanak? Nem! Hanem azért, hogy 
kenyeret és könyvet, dél ragyogó napfényét, kelet gyöngyét, nyugat 
szellemi kenyerét szállitsák a szükölködőknek ! 

Miért épülnek mozgalmas ipartelepek, a titokzatos laborato- 
riumok ? Azért, hogy gyilkos fegyvereket s még gyilkosabb gázo- 
kat állítsanak elő ártatlan életek tömeggyilkolására? Nem! Hanem 
azért, hogy munkaeszközt és ruhát, védő szérumot és gyógyitó bal- 
zsamot készitsenek egészséges, illetve beteg emberek számára! 

Miért a munkát könnyebbé, kényelmesebbé és eredményesebbé 
tevő eszközök légiója? Azért, hogy fokról-fokra essünk vissza a fa- 
eke, a gyalogposta korába ? Nem! Hanem azért, hogy könnyebb 
és emberibb munkával, rövidebb idő alatt teremtsük kenyerünket, 
épitsük házunkat; hogy a földhöz kötött, géphez, mühelyhez, hiva- 
talhoz láncolt robotból fölszabaditsuk lelkünket; hogy jusson minél 
több időnk és erőnk az élet szépségeinek élvezésére; hogy járjuk 
a , Sion hegyeit"; hogy legyünk mindig mámorosak a szép tájak 
és szép gondolatok, a szép színek és szép szimfóniák borától! 

Miért lángolt évezredeken keresztül az emberi hit, teremtett 
az akarat, épitett a tudás, gyüjtött a szorgalom; miért törödött az 
emberi test, izzadt az agy és szépitett a költői lélek? Azért, hogy 
mi: most "éhezzünk, fázzunk, robotoljunk, rabságban éljünk, sötétben 
botorkáljunk s irtózzunk az élet sötét arcától? Miért hordottak por" 
szemet-porszemre sirbaszállt nemzedékek ? Azért, hogy az általuk 
összehordott hegynek lejtőjén mi most visszafelé guruljunk? Nem! 
Hanem azért, hogy a csucsról, mint egy ugródeszkáról, lendüljünk 
fönnebb, napsugarasabb, emberibb élet-lehetőségek felé. Oda, ahol 
az emberi jóság, mint a cement aikavicsot, erős fundamentummá fog- 
lalja össze évezredek emberi küzdelmének, munkájának eredmény- 
porszemeit. Az istenországa fundementumává. 

Birhatja-e az emberi lélek sokáig az örökös nyugtalanságnak, 
rettegésnek próbáját ? Élhetünk-e így józan ésszel, érző szivvel ezen 
a világon, ebben a hazában, vagy csak egy községben is ? Emberek, 
kik ugy egymásra vagyunk utalva, mint a test apró részei, vagy a 
gép "kicsi alkatelemei? Elbirhatjuk-e örökös riadalom, vagy egyene- 
sen beleörülés nélkül, azt a tudatot, hogy az embernek olyan rop- 
pant hatalom és tudás van a birtokában, hogy pár óra alatt ro- 
mokba tudja ontani azt, amit századok épitettek s halomra tudja 
ölni emberek ezreit? Elbirhatnók-e a tudatot, ha nem biznánk az 
emberben, az ember eredeti jóságában ? 

Az emberben végülis fel kell szabadulnia a jóságnak; meg kell 
találnia azt az egyetlen utat, amely a nyugtalanságból ki, a béke 
állapotához vezet. 

A vándor darvak éke győzelmes erővel hasítja bele hosszu 
utját az őszi légbe; legyőzve vihart, távolságot bizton halad dél 
felé. Csak az ember volna olyan érzéketlen, hogy vándor utján ne 
találja meg azt a formát, amely a viharon keresztül, az élet nap- 
sugaras tájai felé vezet? Csak az ember volna olyan balga, hogy 
északra tartson, mikor délre vágyik? Nem hiszem, hogy az ember 
öngyilkos akarna lenni! 

Most végzetes tévedésnek vagyunk áldozatai. Ugy jártunk, mint 
aki sorsjegyet vett és megnyerte a milliós főnyereményt. Nem is 
álmodta, nem is csinált tervet a felhasználására. A millió kikezdte, 
aláásta, összeontotta az életét. 

Az ember kezében ma roppant gazdagság, tudás, erő és ha- 
talom van. És nem tudja mire használja. Nem hallgatta meg az 
álmot, nem fogadta el a tervet. S most e veszedelmes kinccsel ke- 
zében ott áll... ott áll... az istenországa kapujában. Nagy nyug- 
talanságban és nagy sóvárgással, mint amaz adventi időkben . . . 

De eltelnek az adventi napok, fölszabadul és kiárad belőlünk a 
velünk született jöság, elosztja a kenyeret, a munkát, a kényelmet, 
szétmállasztja a válaszfalakat, testvéri közelségbe hozza az embert 
az emberrel s megnyitja az élet lehetőségeit mindenki számára egy- 
formán. És akkor majd csodálkozva fogjuk látni, hogy az istenor- 
szága milyen közel volt. Egy lépés és már benn is vagyunk. Belé- 
pünk és áldott nyugalom száll reánk, melynek légkörében áldás lesz 
a munka, buzgó az imádság, édes a kenyér és üditő az álom. 

Ne mondjátok, hogy csak álom! Én tudom, hogy lehetőség, 
valóság, élet! 

Hallgassátok csak meg életem legelhatározóbb élményét. Egy 
előttem örökké élő kép, melybe vetem hitemnek második hor- 
gonyát. 

Ezelőtt 8 évvel egy kb. 100 tagból álló dalárdát hallottam 
énekelni. Furcsa együttes volt. Tagjai 11 nemzet fiai közül kerültek 
ki. Voltak köztük feketék, fehérek és sárgabőrüek; apró japánok 
és hatalmas szál angolok ; temperamentumos olaszok és szelid svédek; 
kemény németek és könnyed franciák ; szomoru oroszok és büszke 
magyarok és mások. A dalt, amit énekeltek, nem értettem. Csak 
néztem és hallgattam őket, megbüvöltem és éreztem, hogy arcomon 
könnyek peregnek alá... egyenesen lelkemből fakadt könnyek . . . 
Láttam a karmesterre tapadó szemeket; a karmesterre, aki vezé- 

nyelte a dal taktusát s intésével, hol a piánó mélységébe, hol a 
fortissimo magasságába ragadta a dal hullámát. Felujjongott bennem 
valami nagy hit, valóra vált valami régi álom, elöntött valami mér- 
hetetlen, tiszta öröm s rebegő ajkakkal csak ezt a szót suttogtam : 
lehet !... Lehet béke, egyetértés, egy célra törekvés legkülönbözőbb 
emberek között. Csak akarnunk kell, csak engednünk kell, hogy a 
bennünk levő jóság kiömöljék. Mind egy-egy tagja, egy-egy szólama 
vagyunk a nagy dalkarnak, a nagy Életnek. Csak függesszük sze- 
meinket mind a karmesterre s engedjük, hogy ő vezesse a dal hul- 
lámát. Ö, aki megálmodta, amit mi sóvárgunk, amire nyugtalanul 
várunk: az emberi jóságból születő istenországát. Názáreti Jézus ő, 
kinek hitével mondom ; ámen. 
Lőrinczi László. 


Janus Pannonius verseiből. 
Vitéz János érsekre. 


Mit tusakodsz, fáradsz éjjel-nappal szakadatlan ? 
Mért ez a rettenetes végesosincs rohanás ? 
Prometheus madarát kebeledre minek szabadítod, 
Vállaidon mért kell hordanod Atlas egét? 

Ölni magad mi öröm pihenésnélküli futásban, 
Megvénülni a sok baj közepett kicsi baj ? 
Nincs mit a fáradalom le ne törne, minek tusakodni ?! 
Elfogy az életerő, lankad az in, nem acél. 

Achilles gyors lába pihent, Ithakába Ulysses 
Megtért, megnyugszik még maga Juppiter is. 
Légy magadé is már kissé. Másért magadat féltsd ! 
Élni akarsz másért? Tó, de hogy élsz, ha nem élsz ? 
Forálfoltás Pálffi Márton. 


Laurushoz. 


Minek remegsz, hogy meg kell halni ? ! 
Vagy Epikur, vagy Platon, vajmi 
Mindegy, mit mond, ha meg kell halni. 
Forditotta : Pálffi Márton. 

Kerek 366 évvel ezelött nagy és virágzó egyházközség volt Sz.- 
kereszturon az unitárius vallás hajnalhasadása idején, az 1568-ik 
évben. Biztos tudásunk van arról, hogy Bethfalva, Fiatfalva és Ru- 
gonfalva is ide tartoztak és Kereszturon ez időben és még kétszáz 
éven keresztül, vagyis 1767-ig két helyen volt állandó templomozás. 
Abból a jelből, hogy a mai időben körülbelül 6-7 száz éves dicső 
multtal biró róm. katholikus templom unitárius kézre került, teljes 
bizonysággal lehet hinni, söt tudni is, hogy az egész község népe 
nagy általánosságban unitárius vallásu volt. Ez időben Marosi 
Synnig János volt nagytekintélyü lelkipásztora, amit onnan tudunk, 
hogy az 1568-ik évben Gyulafehérváron tartott nagy vallási vitában 
Marosi Synnig János volt a víta egyik jegyzője. 

Az egyházközség életéről, működéséről,  papjairól, tanitóiró 
több mint 70 évig mondhatni semmi adat nincs ez idő szerint tudva. 
Belső  embereiről az egész 17-ik évszázadból nincs tudomásunk 
egyet kivéve. De Székelykeresztur mindazonáltal a 17-ik évszázad 
elején, az 1606-iki Kolozsváron tartott nevezetes zsinaton már szá- 
mottevő hely lett, Ugyanis e zsinaton hozatott az a kiváló  fontos- 
sággal biró határozat, hogy egyik évben Kolozsváron, másik évben 
Székelykereszturon tartassék zsinat. E határozat ugyanis mintegy 
elismerte Keresztur központi fekvését, jelentőségét, hogy az unitárius- 
ság zöme a Székelyföldön van s méltányos, hogy e könnyebben 
megközelíthető hely bevonassék az egyházi élet tevékenységébe. 
De emellett nem szabad feledni, hogy ez időben még Szilágyban, 
Szolnox-Dobokában, Kolozsban, Torda-Aranyosban és Alsófehérben 
140—160 virágzó egyházközségünk biztosan volt. 

E határozat folytán 1608-ban már lehetett zsinat, mert a meg- 
hivás megtörtént, 1616 nov. havában, 1652-ben, 1670-ben és 1700 

jun. hóban volt zsinat. Aztán 1879., 1899. és 1934.! augusztus ha- 
vában volt zsinatunk Székelykereszturon. Lehetett több zsinat is, de 
e nyolcról tudásunk van. A 17-ik évszáz közepe tájáról 1641 és 
1642 évekről két történelmi biztos adatunk van. Az egyik az, hogy 
Major Mihály 1641-ben egy urasztali poharat ajándékozott, mely 
ma is meg van. (1641-ből tényleg van Major Mihály adományából 
egy fedeles ón kanna, mely Fiatfalván volt használatban sokáig, de 
az 1802 évi keresztüri nagy égés után visszakerült Kereszturra.) 
A másik emlékezetes esemény gyász és fájdalom. 

Az 1615 évi törvénv alapján 1642 év nyarán egy négy tag- 
ból álló bizottság jelent meg Székelykereszturon s miután a ke- 
reszturi református atyafiaknak nem volt harangjuk, az unitáriusok 
egyik harangja nekik ítéltetett, még pedig olyan formában, hogy 
miulán egyik harang kisebb volt a másiknál, levétettek és meg- 
mérettek a harangok és a kisebbet ujra öntették egyenlővé pótlás- 
sal az unitárius atyafiak saját költségükön és igy kellett megosz- 
tozniok egyenlően a harangokban. A harangöntési dijjal (152 magyar 
forinttal) még adósok is maradtak az unitárius atyafiak, amit később 
keresdi Bethlen Ferenc unitárius főur, fejedelmi udvarmester köl- 
csönképpen magára vállalt. 

"" Ugyánezen bizottság az unitárius egyház birtokából aztán 
testvéries osztozkodást is csinált olyformán, hogy az összes in- 
gatlanoknak felét a ref. egyháznak adta. A megmaradt másik felét 
aztán 1767 aug. 19-én a róm. kath. egyház javára lefoglalta és 
átadta Macskási Boldizsár tábornok. Ínnen van az, hogy a tagosi- 
tás megtörténtéig Székelykereszturon a róm. kath. és ref. egyház 
birtoka töszomszédságban volt. 

Isten különös gondviselésének köszönhetjük egyfelől és a 
székely magyar szivós ellenálló és kitartó erejének másfelől, hogy 
ezzel a rettenetes csapással nem szünt meg végleg az unitárius 
egyház Székelykereszturon. 

A templomától, iskolájától, belső emberi épületeitől, belsőségei- 
től és összes javaitól megfosztott unitárius hivek földre sujtottan, 
égre szegzett szemekkel tehetetlenül állottak a katonai és polgári 
hatalommal szemben. Tiltakozás, kérelmezés nem segitett rajtuk egy 
je "erőslelküek, az Istenben bizók nem csüggedtek, rendület- 


1 Csak áz előkészületei voltak meg, de betiltották. Szerk. 

lenül megállottak a nagy Dávid Ferenc Isten egysége hitében. A 
gyengék más hitre tértek, kiknek fiai, utódai egy néhány évtized 
mulva visszakivántak volna térni egyházunkba, teher alól is me- 
nekülni akarván, de az unitárius nagylelküség és mindeneket mér- 
legelő és méltányoló elbánási módszer nem fogadta el ajánlatukat. 

Apostoli szelid lelkülettel és prófétai bizakodással biró 195 
lélekre apadt koldusszegény unitárius IV.-ik Béla király hősi példája 
nyomán hozzáfogott az ujjáteremtéshez. A birtokosság által a Gagy 
pataka torkolata táján adományozott téglavető helyen. lelkipásztorá- 
nak és tanitójának egy két szobás hajlékot épitett és egy csürt. A pa- 
pilakszobában tartották télen az isten-tiszteleteket és nyáron a csürben. 

A vak türelmetlenség és emberi gonosz indulat ezt se néz- 
hette tétlen. Mária Terézia nagy királynő idejében a protestánsok 
nem épithettek templomot különleges engedély nélkül. A nagy áldo- 
zattal készitett közös belsőemberi lakást és csürt, mivel abban imád- 
kozni is mertek, templomnak minősitették és földig leromboltatta a féke - 
veszett vad szenvedély 1768. dec. 1-i rendelet alapján. 

Elképzelhetetlen nyomorban és kiapadhatatlannak látszó szen- 
vedésben tengődött a maroknyi unitáriusság ez időben Székely- 
kereszturon. Igy találta őket a kalaposnak csufolt király II. Jó- 
zsef császár jobb korral biztató uralma, mely időben egész Magyar- 
országon szabadabban kezdettek mozogni, lélegzelni az összes 
protestánsok. 

A székelykereszturi maroknyi unitáriusság e szabadelvü uralkodó 
uralma kezdetén mindjárt templomépitéshez fogott, amiről a templom 
belsejében köröskörül ilyen felirás tanuskodik már-már elmosódó be- 
tükkel: , Elvétetvén a sz. kereszturi unitária eklésiától a régi nagy 
templom 1767 esztendőb. Ez ujj templom Isten segitvén Szent neve 
ditsérete s imádása végett a felséges Tsászári Királyi Kegyelmes 
engedelemmel T: az 1782-ben kezdett épülni kőfalai Tserepes szar- 
vazattja végződett 1783-ban Patakfalvi János curátorságáb. Vakol- 
tatott meg 1789-ben Patakfalvi Mihály és K. Fazakas István curá- 
torságokb. Tornya pedig félben maradván a szük idő terhes  vol- 
táért. Menyezeti készült 1792-dik esztendőb. Kováts Mihály  curá- 
torságában Sz, Ersebeti Asztalos által, 


A nevezet unitaria eklésia és Tkt. Tts. Patronus Urai Isten 
tisztelete Sz. Háza épitéséhez Gerjedező indulatjokból költségek s 
fáratságokból és több Istenfélő hivek segitségek által de nevezete- 

sén Tekintetes Felső Dobófalvi Maróti István úr kegyes életében 
Sion pusztaságit fáradhatatlanuf ékesitő Jerusálem romladozott kő- 
falait épitgető kezeinek segitségéből Sol. CXII. Vs. 6. Örök emlé- 
kezetben leszen az igaz." 

E felirat elég beszédesen kifejezi a szegénységet is, a jóakara- 
tot is. A torony 59 év mulva 1841-ben lett egészen készen. A nagy 
beteg id. Péterfi Sándor lakása ablakához vitette magát s látva a 
megkészült tornyot, melynek költsége előteremtésében oly sokat fá- 
radozott, papi áldását elsóhajtván, hálás érzelmekkel ajánlá lelkét 
Istennek. 

Három évvel később fia és utódja ifj. Péterfi Sándor a szintén 
adományokból készült diszes orgonát szenteli fel. Egy nehány évvel 
"később, kéregetésből és adományokból iskolát és tanitói lakást ké- 
szitenek vétel utján szerzett szép telken. A tanitói jövedelem meg- 
teremtéséhez a nagyhirü Homoródszentmártoni Biró nemzetség utolsó 
unitárius férfi tagja Biró József 4000 frt. alapitványt tett. 

Mindezek korábban létesültek volna, de az 1802-ik évben tör- 
tént nagy tüzvész a Csifó József gondnoknál összegyült pénzado- 
mányt megsemmisítette. Ekkor és itt az egyházi iratok is megsem- 
misültek sok egyéb értékkel; és 41, nagyobbára unitárius gazda is 
évi terményei és épületei elpusztulásában nagy kárt vallott. 

Barabás Lajos pap-tanár idejében ujból tanitói lakás és iskola 
épül azon kornak megfelelőleg, Ütő Lajos lelkész idejében még kü- 
lömb épült két tanteremmel emeletes alakban. 

Barabás Lajos idejében a templom megnagyittatott, a torony 
bádogfedelet kapott. Urasztala szereztetett és sok kegyes asszony 
adományából urasztali és szószék teritők, abroszok szaporodtak, ami 
azóta is folyamatban van állandóan. Barabás lelkész érdeme, hogy 
az egyházközség ujból földbirtokhoz jutott, amennyiben nagyon sze- 
rencsés vétel utján 47 hold birtokot vett az egyházközség részére, 
a magtár és pénzkezelést kedvező mederbe vezette nagy küzdelmek 
árán. Ujabban harangszerzés is volt és a templom belső falán a 
világháboruban elesett és eltünt hősök emléke márványtáblán van 
megörökítve. 

Van három urvacsorai pohár, két ónkanna és tányér. Egyik 
pohár 1902-ben szereztetett, a másikat 1789-ben Maróthi István 
ajándékozta, aki miat Rugonfalván lakó áldozatkész, buzgó nhitroko 
már fennebb emlitve vala a templomépitéssel kapcsolatban. A har- 
madik pohár régebbi. 

1799 óta Székelykereszturon létesült egy algimnázium, mely 
fokozatosan teljesen kiépült, toldoztatott-foldoztatott, növekedett, mig 
ujabban egy teljesen minden tekintetben megfelelő intézetté fej- 
lődött. 

Van már Isten jóvoltából — majdnem egy század óta — tem- 
ploma, tornya, harangja, orgonája, birtoka, iskolája, papi és  kán- 
tori lakja a székelykereszturi unitárius egyháznak is ujból s van 
igazi krisztusi, mindent feledő és megbocsátó szeretet a hivek  ösz- 
szességének szivében és legnagyobb készség és odaadó jóakarat a 
maga kebelében és minden felebaráttal szemben Isten országa mun- 
kálására, az Ur Jézus követésére és igy az egész emberiség bol- 
dogitásának elébbvitelére. 

Ilyen élettel és nemes törekvéssel a nehéz jelen után bizvást 
remélheti a nyugodtabb és dicsőbb jövőt! 

Sok kiváló gondnoka, pártolója volt a lefolyt 366 év alatt, 
aminek felsorolására sem tér, sem alkalom nincs. 

Belső embereit az alábbiakban ismertetem igen röviden és 
hézagosan. 


Lelkipásztorok : 


1. Marosi Synnig János 1568-ban. 

2. Korondi Miklós 1652-ben. 

3. Csokfalvi Dániel 1723-ban. Ez évben a zsinati főtanács es- 
peressé tette. 

4. Almási András. Gagyból jött. 1741-ben. 

5. Komjátszegi József 1755. Az egyházközség marasztalja, 
amit a főhatóság is helyben hagy. A pap fizetését sürgeti. 1758- 
ban Homoródszentpálra megy. 

6. Solymosi Péter 1758-tól. Bágyoni mester volt. Keresztur 
Balázs Márton derzsi mestert szerette volna, de Balázsnak nem volt 
kedve. 

7. Tana Ferencz 1773-tól. 1776-ban marasztják. 


8. Raffaj Sámuel 1777—1799-ig. Marosszentkirályi papságból 
jött ide. 


9. Bodor Sámuel 1799 —1803. 
10. Albert József 1803—1807. Kis-Solymosba ment 


11. Sipos Miklós 1807—1817. (N.-ajtai Kovács István, Mihály - 
nak irja. Melyik igaz ?) 


12. Márkos Elek 1818—1821. 

13. Máthé Mózes 1821—1824. Kedébe ment. 

14. Id. Péteri Sándor 1824 —1841. Kedéből jött. 

15. Ifj. Péterfi Sándor 1841—1849. Csókfalvára ment 1849. 
nov. 19-én. 

16. Csiki Aron 1850—1853. 1854-ben politikai fogoly. 

17. Ifj. Péterfi Sándor 1854 - 1859. Hévizre ment. 

18. Pálfi Lajos 1859—1872. (Lemondutt a papságról.) 

19. Gombos Sámuel 1872—1875. Tanár lett, 

20. Barabás Lajos 1875—1902. Csak tanár lett, eddig Dap- 
tanár volt: . 

21. Lőrinczi István 1902—1924. Vallástanár lett. 

22. Ütő Lajos 1924-től. 


jegyzetek: 1733-ban csere történik Bözöd és Keresztur között egy 
." adat szerint, de nevek nincsenek közölve. 

Raffaj Sámuel 1772-ig mester volt Kereszturon, innen ment M.-Szentki- 
rályra papnak. — Bodor Sámuel egy tantermet készit a gimn. részére saját 
költségén. — 1745-ben a Sárdi egyházközség hivja Almási Jánost, Keresz- 
iurra a szentmihalyi pap ajánlkozik. Melyik keresztnév a valódi: András v. 

, János? — Csókfalvi előtt Bölöni János volt a kör esperese. 


FX Mesterek, később kántor-tanitók : 
.- — 1. Dersi István 1737. Bözöd-Ujfaluból jött. 1738-ban Simén- 
falvára teszik. 
2 Váti Pál: 1748. 
3. Raffaj Sámuel. 1772-ben Marosszentkirályra megy papnak. 
4. Kénosi Zsigmond 1772. Szentgericéről jön. 1775-ben Ok- 
. láridra megy. ; 
j 5. Isza Pál 1775. Csekefalváról jön. 1794., 1795. és 1799-ben 
Csekefalvi lakós, mert ez években ott kereszteltet. 
6. Katona Sándor 1863—1904. 
7. Benedek Mihály 1904 1920, 
" 8. Kendi István 1920—1930. 
9. Fazakas Sándor 1930-tól. 


egyzet: Hosszu időn keresztül diákok vezetlék az éneklést. 1844 
év előtt nem is volt orgona. 
; A fentiekben halvány vonásokban a székelykereszturi unitárius 
egyházközség multjából.apró tükördaraboókat állitottam a Keresztény 
" Magvető olvasói elé. Vajha szerves egésszé dolgozná valamely ahoz 
értő emberünk ! : 
. E részletek szolgáljanak biztatásul arra nézve, hogy a jó Isten 


az igazakat és a Benne bizókat soha se hagyja el. Péter Sándor, 
nyug. lelkész. 

A régi és mindig modern probléma a civitas dei és civitas 
humana kérdése került az idei nyáron Fanő szigetén Dániában 
ülésező protestáns világmozgalmak érdeklődésének középpontjában. 
A Life and Work és a World Alliance mozgalmak közös ülése, 
melyen a római katholikus kereszténységet kivéve, az összes többi 
keresztények képviselve vannak, azzal a kérdéssel foglalkozik, mely- 
nek ma szomoru és mindnyájunkat egészen közelről érdeklő aktuáli- 
tása van. Nemcsak az egyházi élet benső kérdéseivel foglalkozó 
embert, hanem mindenkit, keresztényt és nemkeresztényt egyaránt 
érdekel az a harc, melyet a szovjetunió folytat a kereszténység 
ellen s az a küzdelem, mely a nemzeti szociálista német bírodalom 
protestáns egyházai és a birodalmat irányitó párt között napjaink- 
ban is folyik. Az egyház és az állam problémája, ma igazán a 
mának a kérdése, talán ma még csak szomszédaink között, de hol- 
nap vagy holnapután már közöttünk is, saját vallásos életünkben 
égetően aktuális lehet. Az alábbiakban a kérdés jelen helyzetéről 
szeretnék néhány szót szólani. 

A kereszténység Jézus születése után elindul a világba, lassan- 
lassan meghódítja a római birodalmat s a római pápaság világha- 
talma idején egyházállamot alkot. A római birodalom bukásával az 
egyre nagyobb hatalomra került frank és germán törzsek megtörik 
ezt a hatalmat, s saját birodalmukban államegyházzá teszik a ke- 
reszténységet. A reformáció uj képre formálja át az európai térképet. 
A demokrácia elindulása, a polgáriasodás az egyház életében is 
változásokat hoz létre. A felvilágosodást követő nagy ideálista kor- 
szakot leváltja a feltörekvő reálizmus korszaka, mely a XIX. század 
kezdődő nacionalista törekvésein keresztül elvezet bennünket a jelen 
korig. A nemzeti törekvések kiegyensulyozatlan volta vezetett el a 
világháboru kitöréséhez s annak befejezése sem hozta el a meg- 

kivánt békességet. Az idők folyamán az egyház és az állam is vál- 
tozásokon ment keresztül. Az egyház célja ugyanaz maradt, csak 
eszközei és módszerei változtak meg. Az állami élet folytonos fej- 
lődésen megy keresztül. Lassan-lassan eszköz és modus helyett 
öncéllá válik s totalitárius törekvései megvalósitása közben szemben 
találja magát a lelkek felett uralkodó másík hatalommal: az egy- 
házzal. A feltörekvő állami élet gátat lát az egyházban, mely ha- 
talmát és ténykedéseit korlátozza, mely megszabja hivei életét. Ideig 
óráig koncessziót kötve vele, békességben él mellette, de amikor 
elérkezettnek látja az időt reá, akkor szembe fordul vele s félre 
akarja tolni saját utjából. 

A világháboru utáni modern életben először a Szovjetunió te- 
rületén csap -össze az állam és az egyház. A világhatalmi álmokban 
ringatozó szovjet ellenséget lát az egyházban. Államélete első ide- 
jében megpróbálja eszközként céljai szolgálatába állítani, hiszen 
 önállósitja az ortodox egyházat és müködési szabadságot biztosit a 
protestántizmus számára. Nem sokkal azután azonban rettenetes 
, elkeseredett harcba fog az egyház ellen s azt felekezetre való te- 
kintet nélkül. üldözi, létalapjában akarja megsemmisiteni s naiv el- 
. képzelésében azt gondólja, hogy az egyházi élet megsemmisitésével, 
templomok bezárásával, a vallásos szertartások kigunyolása és ne- 
vetségessé tétele révén magát a végső alapot: Istent is meg tudja 
semmisíteni. 

. Az imperialista-kapitálista német birodalom a világháboru után 
teljesen összeomlott. Esztendők hosszu során keresztül a német nép 
állandó vergődés és vivódás között élte életét. Nehezen találta meg 
államélete : kibontakozásának utját. Sok ösvényen indult el, mig 
végre a nemzeti szociálista államelgondolás új csapásán egészen 
rövid idő alatt ujra erőre és öntudatra ébredt. A harmadik biroda- 
lóm új elgondolásokon épült fel és új embereket állított a harcba. 
A fiatalokat, a holnap embereit. A feltámasztott ember-millió sze- 
 mélyiségen keresztül nagy és hatalmas lett az állam: a birodalom, 
Egyéni életük célkitüzéseit alárendelik a németség nagy és hatalmas 
célkitüzéseinek. A ma szenvedéseit és lemondását elviselik egy jobb 
jövendő reménységében. A reménység pedig a nagy német biro- 
dalom. A régi s most is tagadott és titkolt, de ujra kisértő álom. 
A megujhodott életforma a társadalom különféle rétegei számára 
teremt életlehetőséget, szociális elgondolása szép és sikerrel kecseg- 

tető, munkásságát pedig a német személyiséggé felduzzasztott egyé 
nen keresztül akarja elérni s itt ezen a ponton találkozik az egy 
házzal, mely a maga hiveit Jézus nyomdokában Istén szolgálatár 
neveli. Az egyesített német protestáns egyház, " külsőségeiben net 
más, mint az egyes tartományi egyházak önállóságának megsemmi 
sitésével egy közös német protestáns egyház létrehivása, valójába 
pedig nem egyéb, mint eszköz és téradás arra, hogy a német keresz 
tények mozgalma az egyház falai és keretei között is, a nemze 
szociálista állam eszméiért harcolhasson. Negyven millió német prc 
testáns testvérünk harcának fejlődését napról-napra figyelhetjük. Két 
ségtelen, hogy vannak érdemei a német keresztények mozgalmánal 
mint ahogyan elismeri hibáit a hitvallásokhoz hiven ragaszkodó 
serege is. A harc az állam és az egyház között német földön i 
áll. A harc eredményét megjósolni nem lehet. Azt majd a jövend 
fogja megmutatni. i 

Mi a keresztény ember álláspontja az egyház és az állar 
harcában? volt a fanói konferencia problémáinak teológiai kérdés. 
Hogyan egyeztesse össze a kettőt, vagy melyiknek  biztositso 
elsőbbséget a másik felett. A protestáns világ megadta a feleletei 
amikor Isten alázatos szolgáiként lelke mély fájdalmának adott ki 
fejezést, hogy Jézus szellemének igazi követőit német és " orosz föl 
dön bántalmazások érik, amikor keresztény embernek meggyőzödé 
séért keresztet kell hordoznia, járnia a Kálvária utját. ; 

A harc további része állam és egyházpolitikai kérdés. Mély 
séges fájdalommal szemléljük, hogy nem keresztény szellemben irá 
nyitják egyesek két igen hatalmas és sokra hivatott európai né 
sorsát. Bizunk az örök jó diadalában, mely a szenvedések tüzébe 
megtisztitott lélek számára meg fogja teremni az igazi lelkiszolgá 
lat gyöngyeit. A harc a földön áll az egyház és az állam, az embe 
és az ember között. Az iteletet amugy sém mi, s nem ezen a föl 
dön, hanem a lélek birodalmában az örökkévaló egy Isten fogj 
felettünk elmondani. 


Ferencz József. a 


szt VOGYT 


A szószék és a tömeggondolkozás. 


: Minden egyházi életnek alapja a gyülekezet, mely a papból 
és a hivekből áll. Ez a felosztás pillanatra, talán, nem látszik any- 
nyira fontosnak, de ha jól. elgondoljuk, az unitárizmus minden  de- 
mokratikus felfogása mellett is kénytelenek vagyunk megállapitani, 
hogy a lelkész és a hivő, a papság és a tömeg, a szószék és a 
törieggondolkozás között különbségek vannak. Sokat gondolkoztak 
már azon: hogyan lehetne a különbségeket eltüntetni s hogyan le- 
hetne. a vallásos és lelki kérdésekben olyan egységet teremteni, 
amely magán hordozza az egyház eszményeinek, meggyőződéseinek 
közös jellemvonásait? A figyelem mindinkább a papságra terelő- 
dött. És ez érthető, mert az egyháznak ő a szószólója; Ő van a 
szószéken :a tömeggel szemben. Lassanként mozgalom indult meg, 
amely a papság megfelelőbb kiképzésére irányult. Igy jutott mind 
nagyobb. jelentőséghez az egyháztársadalomtudomány. A cura pas- 
toralis (a lelkipásztori gondozás) uj irányai szintén igy születtek 
meg. Ezek a hivő léleknek mélyrehatóbb megvizsgálását akarják el- 
végeztetni a pappal. 

Az alábbiakban arról lesz szó, hogy a pap mi módon ismer- 
heti meg a tömeg gondolkozását, lelki szükségleteit és a leszürt ered- 
mények . alapján; hogyan lehet egyházának meggyőződéses szónoka ? 

Nagy általánosságban az emberek megelégszenek, ha olyan 
papjuk van, aki az egyházközség körül tevékeny munkát tud kifej- 
teni, aki a gazdaság elrendezésében megállja a helyét. Mi azon- 
ban többet várunk a paptól! Neki lelkivezetőként kell szerepelnie a 
tömeg gondolkozásában! Ezért őt alapos birálat alá vesszük. A leg- 
első dolog, melynél megállunk, a vasárnapi egyházi beszéd. Itt 
azonnal kifogást emelünk egyénieskedése ellen. Vigyáznia kell a pap- 
nak, hogy mennyire viszi a gyülekezet elé személyes meggyőzödé- 
seit, nehogy káros hatással legyenek annak értelmére és öutudatára: 
Nem lehet a pap erénye az, hogy tulságosan előre haladjon gon- 
dolkozás tekintetében Gynlékezete elött; valamint az sem, hogy 
mögötte messze elmaradjon. Csupán Tt kivánságairól sem emlé- 
kezhetik meg anélkül, hogy rá ne mutasson szükségeikre, 

Most már az a kérdés, hogyan ismerheti meg a pap gyüleke- 
zetének szükségeit és hogyan tudhatja meg azt, hogy milyen  ter- 
mészetü témák iránt érdeklődnek hivei? ( 
Három kipróbált módszer van. "1 
Az első: ,a dolgokról való kikérdezés". A pap, röviden, rá- 
mutat a tárgyra; megvilágitja az eszméket és azután megkérdezi, 
vagy megkérdezteti néhány hivét, hogy mely dolgok iránt érdek- 
lődnek s amely dolog legjobban megragadta figyelmüket, arról fog 
beszélni. E módszer nagyon közvetlen, hátránya csak az, hogy a 
nagy többség érdekei és érdeklődései háttérbe szorulnak  egyesekéi 
mellett. Azután a kérdések csak magukban nem elégségesek, mert 
a nép meg akarja vitatni azokat. 
Ezért sokan célravezetőbbnek tartották a második módszert 
, az egyházi beszédnek tömegmegtárgyalásá"-t, miután a pap el- 
mondta azt. E felfogás szerint a prédikáció eszköz lesz egy bizo- 
nyos tömeghaladásban. E módszerrel a pap alkalmat adhat gyüle- 
kezetének arra, hogy tanuljon s megértse egyháza tantételeit. Gyak- 
ran az érthetetlenségek így érthetökké válnak, az ellentétes  felfo- 
gások kiegyenlitődnek s ha a viták önzetlenül folynak le, az el- 
hallgatott célok és vágyak felszinre kerülnek. Azonban ennek a 
vitatkozó módszernek is vannak fogyatékosságai. 1. Azok, akik 
megvitatják az egyházi beszédet, szétrombolják e vallásos szolgálat 
esztétikai hatásait (t.i. ,a beszéd a művészet tárgya" !) 2. A pap 
védekező álláspontot foglal el a vitatkozásban, amelyre őt sokkal 
jobban kiképezték, mint a vele vitatkozókat. Ennek ellenére " , tudo- 
mánya háttérbe szorul az ők előitéletükkel szemben." 3. A vélemé- 
nyek közötti külömbségeket kiélesiti s ezzel a lelkeket szétválasztja 
egymástól. j 
A harmadik módszer, amit legalkalmasabbnak tartanak arra, 
hogy a papot egyházának igazi szószolójává avassa, a következő : 
gyüjtsön a lelkész, esténként, vagy bármely alkalmasabbnak" vélt 
időben, maga körül kis számú csoportot — gyülekezetének hivei 
közül — hogy elbeszélgsesen velük arról a tárgyról, vagy tárgy- 
körről, amelyet később ki fog fejteni egy egyházi beszédben. Ez a 
bizonyos számu csoport  esetről-esetre változni fog, mert abban 
mindig újabb és újabb emberek jelentkeznek. A tapasztalat azt 
mutatja, hogy örömest jönnek el erre a megbeszélésre, mert min- 
dénkátek van problémája, amit meg szeretne oldani. Ez a módszer 
képessé teszi a papot arra, hogy mindig aktuális kérdéseket  :vá- 

laszthasson prédikációi tárgyául, amelyek mindenkit érdekelnek. Ez- 
Zel elérjük azt, hogy nem lesznek többé üres templomok, mert az 
emberek érdeklődését előre felébresztettük a következő prédikáció 
iránt. Hiba ebben a módszerben is van. A lelkész, aki a fenti, 
estélyi megbeszéléseket tartja, csak nagyon nehezen tud belenyu- 
godni abba, hogy valamit is feláldozzon e módszer sikeréért azok- 
ból, amiket ő annyi forrásból meritett. 

Még hátra van, hogy szóljunk egy pár szót a mai, modern 
eljárásról, amely a szószéket a tömeggondolkozás kiindulópontjává 
akarja tenni. Ezt legtöbben ugy gondolják kivihetőnek, hogy a pa- 
poknak még akadémiai kiképeztetésök ideje alatt alkalmat kell adni 
egy közös világnézet kialakitására, hogy ennek alapján később meg 
tudják kapni a kapcsolatot a szószék és a padszékekben ülő nép 
között. És még van egy fontos dolog. Rá kell venni a fiatal papo- 
kat arra, hogy megismerjék, tanulmányozzák azt a közösséget (vá- 
rost vagy falut), amelyben ők annak történetét, népies hagyomá- 
nyait, a jövedelem forrásait, társadalmi szokásait, érdekének társa- 
dalmi utait, népies irányzatait és valószinü jövőjét a szószékre fog- 
ják vinni. A lelkész eme munkájában nagy segitségére vannak a 
kutátás modern módjai. E kutatás alapján oda juthat, hogy egy 
éven belül többet fog tudni egyházközségéről, mint az a pap, aki 
öntudatosan sohasem törekedett saját városának, vagy falujának 
megismerésére. 

E módszer kitünő eszköznek bizonyul arra, hogy a pap ha- 
tározott utat jelöljön ki népének, amelyen biztos kézzel vezesse a 
szószékből. Prédikációiban elő fogja tárni hiveinek meggyőzödéseit 
a közösségre vonakoztatva. Modern lelkésszé lesz, akit érdekelni 
fog a város (falu) élete és a nép érdeke. Le tud ereszkedni a nép- 
hez. Mindene lesz minden ember számára. Egyházközségét egy 
családdá fogja átalakitani és úgy fogja rendezni napi ügyét, mint 
szivének és lelkének ügyét. 

Mély és szent papi hivatása mellett, fel fognak magaszto- 
sulni prédikációi is. Amikor beszél egyházának a szónoka lesz 
(,az egyház beszélvén általa"). Kielégiti mindenkinek az érdeklő- 
dését, reményeit és álmait. 

A szószék és tömeggondolkozás ezek szerint megtalálja az 
utat a kiegyenlítődés felé. Ahol találkoznak egymással, ott létrejön 
az egészséges egyházi élet, amelyben az egyház maga fog prédikálni. 
(Angolból.) Nagy Zoltán, 

Folyóiratunk tért szentelt annak az érdekes vitatkozásnak, 
amely abból indult volt ki, hogy  meghivásra : a liverpooli nagy 
anglikán kathedrálisban Redfern unitárius lelkész és L. P. Jacks 
nyugalomba vonult unitárius tanár prédikáltak. Egy anglikán 
fő ur: Hugh Cecil lord feljelentést tett a yorki érsekhez a liverpooli 
püspök ellen, hogy ezeket az eseteket elnézte. Az eddigi esemé- 
nyeket ismertettük. Most az azutáni eseményeket ismertetjük: Az" 
ügyben az érseki tanács (Convocation) döntött jelen év "junius hó 
7-én tartott gyülésén. A vádat Hanley Henson Dorham püspöke 
képviselte. A vádra Dr. David, Liverpool püspöke felelt, aki a 
Redfern meghivását nem helyeselte, mert Redfern rendes istentisz- 
teletben végzett szolgálatot s igérte, hogy ez többet nem fog elő- 
fordulni, ellenben a Jacks meghivásáért teljes felelősséget vállalt, mert 
az ő szereplése rendkivüli istentisztelet idejében történt, és szenve- 
délyesen védte az álláspontját. A tanácsban 14 püspök közül 12 a 
vád értelmében szavazott. A tanács egészen magáévá tette a Cecil 
lord selfogását s kimondotta, hogy akik nem állanak a niceai hit- 
vallás alapján, akik nem hiszik, hogy Jézus igaz és örökkévaló Isten, 
aki azért jött le az égből, hogy minket üdvösségre vezessen, akik 
nem a szentháromság nevében keresztelnek, azok nem keresztények, 
azokkal nem is lehet együtt müködni. Ebből a határozatból az kö- 
vetkeznék, hogy az anglikánok és unitáriusok között minden kap- 
csolat megszakad. De nem ugy történt. Junius hó 17-én a rendes 
istentisztelet ideje alatt Dr. T. A. E. Davey kanonok egy " nyilatko- 
zatot olvasott fel, mely szembe helyezkedett az érseki tanács hatá- 
rozatával s melyet megküldöttek Jacksnek is. E: nyilatkozat a.kö- 
vetkező szavakkal végződik: , Bármi történjék is, bármily következ- 
mények legyenek is, mi nem tudunk s nem is akarunk -visszafelé 
menni azon az uton, amelyen az ön segitségével előre fhaladtunk." 
Ugyancsak hasonló értelmü levélben fejezte ki álláspontját Redfern - 
nel szembenis a kathedrális előljárósága. Azután isméátz"fordult elő 
eset, hogy anglikán szószékre unitárius lelkészt hivtak meg prédi- 
kálni. — A Cecil lord buzgósága tehát kárba.ment, mert ma Angliá- 


ban az eretnek üldözést senki sem veszi komolyan, még tán az 
üldözők sem. 4 (bp.) 

lilegedüs Loránt: , Uram Jézus!" Budapest, 1934. 89 88 
old. Sylvester R. T. -kiadása. 

Ravasz László a könyvhez irott , Előszó"-ban ezeket irja: 
, Bizonyságtétel ez a könyv, egy ragyogó és magányos elmének 
Jézussal való találkozásából fakadt, forró emberi lira. Ezért mert 
egyéni ; egyetemes ; azért, mert őszinte : igazi ; azért, mert az ihlet 
pillanatából született: örökre érvényes." Ennél találóbb jellemzését 
nem igen adhatjuk ennek a könyvnek, amelyben egy nemesen érző 
és mélyen göndolkozó lélek tárja előnkbe a maga vallásos világát. 
Két sarkpontia van ennek a világnak: a Biblia és Jézus. De a 
biblia is azért első rendü érték, mert benne Jézus szól hozzánk. A 
hittanok és teológiai magyarázatok helyett egyenesen oda viszen az 
eredeti kutforráshoz, ahonnan az örök élet vize csörgedez. A biblián 
keresztül látja Jézust s minket is viszen magával, hogy lábaihoz 
ülve hallgassuk beszédét. A bibliához vezető utakon vannak egyes 
kitérők, amelyeknek rendeltetését nem értjük, de minden esetben 
olyan fennkölt magyarázatokat kapunk, hogy benne megnyugszunk, 
mert érezzük, hogy a cél nincsen eltévesztve. Minden sorából a 
megértés és szeretet beszél. Valóban az ihlet pillanataiban született 
ez a könyv. Olvasása gyönyörüséget és lelki gazdagodást jelent. 

Fikker János: ,Bevezetés a vallás lényegéhez". Füssy- 
nyoórrida, Torda 1934. 153 old. 169. A napokban uj könyv jelent 
meg ezen a cimen az unitártus könyvpiacon. Szerkesztője egyik 
. fiatal papunk. A könyv nálunk egészen uj a maga nemében. Val- 
lásfilozófiai munka, mely felöleli a vallás-kutatás minden ágát, mód- 
szerét, célját. Végig vezet a primitiv ember elgondolásától a nagy 
vallásos egyéniségek  bizonyságtételéig a vallásra vonatkozólag. 
Petspektivája felöleli az ilyen irányu irodalmat és mintegy szintézis- 
ben" egyesiti, habár sokszor csak nagy vonásokban. Rámutat a val- 
lás-kutatás gyakorlati fontosságára, valamint a vallás lényegére. 
A vallás külső megnyilatkozásai mellett rámutat létjogosultságára. 
Kitér arra a támadásra, mely az uj lélektan részéről érte és éri a 

vallást és ügyes dialektikával háritja el a támadás élét. Mély vallá- 
sos hit és meggyőződés csendül ki minden lapjáról s hite, meggyő- 
zödése mellett komoly elmélyedésről is bizonyságot tesz a könyv. 
Minden gondolkozó és érdeklődő ember figyelmét megérdemli e 
munka. Kíállitása, leszámitvaa sok sajtóhibát, csinos. Megszerezhető 
szerzőnél, valamint az iratterjesztőnél. Ára 40 Lei. M 
McLachlan Herbert: The Unitarian Movement in the Reli- 
gious Life of England., London, 1934. I. kötet 317 oldal. — Az 
angol nyelvü unitárius történetirásnak az amerikai Wilbur profesz- 
szor mellett Gordon Sándor elhunyta óta legszorgalmasabb és. leg- 
tehetségesebb munkása McLanchlan, a manchesteri Unitarian College 
dékánja. Az angol unitárizmus történetére vonatkozóan már számos 
tanulmánya jelent meg. Ebben a munkában hallatlan szorgalommal 
és nagy pontossággal gyüjti egybe azokat az ezerfelé szétszórt ada- 
tokat, melyek az angol unitárizmus mozgalmán keresztül 1700 és 
1900 között Anglia vallásos életében a biblikus gondolkozásban, . a 
különféle intézetekben, iskolákon és egyetemeken, folyóiratokon és a 
tudományos irodalom minden ágán keresztül megnyilatkoztak és je- 
lentőséggel birtak. Az angol unitárius gondolat erejét, értékelését és 
megnyilatkozásait ismerteti ez a munka, melyet pár sorban áttekin- 
teni nem lehet, de mely az angol unitárizmus tanulmányozásánál 
mindenki számára nélkülözhetetlen. Várjuk a második kötetet, mert 
ennek kora érdeklődési körünkhöz sokkal közelebb áll, mert a XIX. 
és XX. század általunk is jobban ismert angol unitárius gondolat 
megnyilatkozásait fogja felölelni. Ferencz József. 
Holt V. Raymond: Progress and Christianity. London, 1931. 
64 oldal. Angol unitárius testvéreink könyvkiadóvállalata a Lindsey 
Press 30 kötetből álló sorozatot inditott el, mely a vallás modern 
szükségeivel és problémáival kiván foglalkozni. A sorozatot az ox- 
fordi Manchester College nagytudásu történészprofesszora szer- 
keszti s a fenti címen Ő irja a sorozat első kötetét. Röviden világós 
előadásban három részre osztva foglalkozik a haladással s annak 
a kereszténységhez való viszonyával. A haladás természete, ténye 
és folyamata alkotják fejtegetései megállóhelyeit. A modern. civili- 
záció napról-napra új kérdések elé állit, melyekkel vallásos keresz- 
tény életünkben foglalkoznunk kell A szociális igazságok és a 
lélek mélyén élő hit emberi életünk alkotóelemei, A haladás szel- 
leme egy úton kell, hogy járjon a kereszténység szellemével. Ma áll 
a harc s annak eldöltét a jövendő fogja megmutatni. " A soro- 
zat többi megjelent érdekes kötetei is megérdemlik a részletesebb 
ismertetést. Anglia legkonzervativabb napilapja a Times, irodalmi 
mellékletében a sorozat méltatásakor megállapítja, hogy ezek a dol- 
gozatok az unitárius keresztény  elgondolá-t tartalmazzák, anélkül, 
hogy egy felekezet kimondott propagandairatainak kellene öket 
tekintenünk. A ma vallásos és erkölcsi életének hű tükrei, 3 
Ferencz József, 

Olvasóinkhoz. A közeledő karácsonyi és ujévi ünnepek al- 
kalmából testvéri szeretettel köszöntjük olvasóinkat, s kivánjuk, 
hogy a mai aggodalmakkal teljes időkben az ünnepek hozzanak 
békességet, keresztényi hitet és testvéri szeretetet a lelkekbe. Egy- 
ben kérjük, hogy folyóiratunkról is megemlékezni sziveskedjenek s 
anyagi és szellemi támogatásukkal lehetővé tenni, hogy az evangé- 
lium igazságainak minél szélesebb körben lehessünk magvetői, 

A lelkészi kongrua A vallásügyi miniszter értesítette egy- 
házi főhátóságunkat, hogy az unitárius lelkészek kongruáját 1935 
január 1-től kezdve 1009/9 kal felemeli. Lelkészi karunk nehéz éve- 
ket élt. át amaz igazságtalan eljárás miatt, amely kongruánkat 
annyira , leszállította, hogy a megélhetés sulyos gondjai alatt roska- 
doztunk. Emiatt csak nagy önfeláldozásssal és lemondással tudtuk 
hivatásunk lelki terheit is hordozni. Nem mondjuk, hogy most már 
a célt elértük s független és anyagi gondoktól : mentes életet élhe- 
tünk. De mégis jól esik ez a gondoskodás, amely némi könnyebü- 
lést jelent s ujabb erőforrás, mely hivatásunk betöltéséhez hitet és 
biztatást ad. 

Egyházi Főtanács. A folyó évi Főtanács ideje december 
elejéré volt tervezve. Azonban a tanári és tanitói vizsgákkal kap- 
csolatban felmerült sulyos sérelmek és aggasztó nehézségek elke- 
rülhetetlenül parancsoló kötelességgé tették, hogy a püspök ur és 
egyházi titkár a többi egyházak vezetőivel együtt Bukarestbe utaz- 
zanak s több irányu kihallgatást eszközöljenek ki, ami hosszabb 
időt vett igénybe. Ezért a Főtanácsot, a közbejövő ünnepek miatt a 
jövőrév elejére halaszlotta az E. K. T. 

Kovács Imre nyugalomba ment. Alig tudjunk elhinni, hogy 
ez a pályáját szerető, hiveiért élő s ázoktól is kedvelt lelkipásztor 

letette a palástot, amit több mint 40 éven át hüséggel és becsület- 
tel hordozott, anélkül, hogy azon foltot ejtett volna. Benne a nyilt 
és világos értelem nemes szivjósággal, a meleg vallásos érzés tiszta 
itélettel, a mély hit józan gondolkodással, a komoly hivatásérzet 
humorral párosul. Ezek tették és teszik közkedveltté az egyházban, 
hivatalos kötelességei teljesítése közben és a társadalmi életben 
egyaránt. Tiszta és világos egyházi beszédei, melyek közül nem egy 
nyomtatásban is megjelent, valamint példaadó élete nyomában — 
hisszük — áldás fakad Szivünk szerint kivánunk néki hosszas, nyu- 
godt és boldog életet. 

A világbéke. Érdekes megállapitást közöl egy hires angol 
közéleti férfi a világbékéről. Az , Inguirer" folyóirat olvasóiról meg- 
állapítja, hogy azok: 1. Mind békeszeretők. 2. A világbékét egy 
nemzetközi rendőrség felállítása biztositaná a legjobban. 3. A ker. 
vallás, illetve Jézus mondása: szeresd felebarátodat... az egyetlen 
megoldási lehetőség a mai világ nyomoruságai közepette. 

A világ a fegyverszünet 16 éves évfordulóját mindenütt 
nagy fénnyel és pompával ünnepelte meg. Vajjon azok, akik ünne- 
peltek, gondolták-e, hogy az ember még , ezt az egyszerü fegyver: 
szünetet" is megszegte ? ! Gondoltak-e a japánok kinai inváziójára, 
a délamerikai háboruskodásokra, a népszövetségi játékokra, a Kel- 
1og-paktum . sikertelenségére ? Háborut, vagy békét akartak, vagy 
akarnak ünnepelni? ! 

A német evangelikus egyház értékes győzelmet aratott a 
nemzeti egyház fején: dr. Müller birodalmi püspökön. Ismeretes még 
mindenki előtt az az elkeseredett küzdelem, melyet Müller birodalmi 
püspök folytatott az evangelikus egyházzal szemben egy német nem- 
zeti egyház megalapitásáért. Ezt a küzdelmet most maga Hitler kan- 
cellár döntötte el: kijelentette ugyanis, hogy ez az egyházi vita 
többé már nem érdekli és hogy az egyházi problemák elintézését 
ezentul magára az egyházra fogja bizni. Ezzel az a 400 éves :szö- 
vetség, mely az evangelikus egyház és a német állam között "van, 
felbomlik iz ést 

Dr. Schweitzer Albert hires teológus , Vallásos: tényező a 
modern civilizációban" cimmel előadást tartott a Manchester Colle- 
geban (Oxford). A közönség nagy érdeklődéssel hallgattai a hires. 
teológus korszerü fejtegetéseit. 


A remonstránsok október 28-án ünnépelték az saimsterdami. 

teológiai szemináriumok alapításának 300 évfordulóját. A  szeminá- 
rium nagynevü tanárai közül meg kell említenünk : Episcopius, Lim- 
borch, Le Clerc, Courcilles, "Wetstein a XVII. századból, Trile, 
Groenewegen és Roessingh az elmult századból, akiknek terméke- 
nyitő hatását még ma is érzi a remonstránsok teológiája. 

Papi ruha viselése A török kormány a nemzetgyülés elébe 
olyan értelmű törvényjavaslatct terjesztett, amely a papi ruha  vise- 
lését csak az egyházi szertartások alatt engedi meg. 

"Jegyzet. A Tükördarabok stb. cimü cikkhez lapzárta után az 
alábbi megjegyzést kaptuk ; 

, Nagy Lajos ref. lelkész-esperes barátom a  székelykereszturi 
ref. templom története c. közleményében azt irja, hogy 1630-ig a 
. katholikusok . áttérése folytán az unitárius kézre jutott templomot az 
unitáriusok és reformátusok közösen használták és külön volt tem- 
plomi székjük, urasztali asztaluk és éneklőszék is. 

Közben villongások támadtak, mely 15 évig is huzódcott. 1646- 
ban közösen, békésen megegyezett a két egyház, de az egyezség 
ném valósult meg és közben inkább a reformátusok által megépi- 
tett uj templom, mely 1644-ben használatban van a reformátusok 
: által, melybe harangot az unitáriusok öntettek, maradt a reformá- 
tusok kezén, holott ezt kellett volna az unitáriusoknak átvenni és a 
régi. templomot és uj harangot a reformátusoknak." Péter Sándor. 

A vallás és az idegbaj. Ranschburg Pál dr. budapesti 
. egyetemi tanár és egészségügyi főtanácsos az ideges egyének egész- 
ségtani szabályaiban a többek közt ezeket mondja: ,Az idegesen 
térheltekben nem ritkán tulságosan kifejlődik a hajtarósság arra, 
hogy magukat a mindenség központjába állítsák. Minthogy pedig a 
világ kereke mégsem az Ő kedvükért és az Ő izlésük szerint forog, 
folytonos sérelmeknek vannak kitéve, melyeknek forrása sajátképen 
kizárólag az ő felesleges érzékenységükben keresendő. Ajánlatos, 
hogy erről a saját érdekében idején leszokjék. Az ilyen érzékeny- 
ségek igen gyakran önmagunkkal való elégedetlensegek halmozó- 
dásából erednek, melyeket szivesebben viszünk át másokra. Az ilyen 
hibás önközpontúság ellen jó a nagy természet szeretete, a Mmüvé- 
szet, a tudomány végtelen világa. E rejtelmes batáltták körében 
megbántott egyéniségünk kivételesen nagynak érzett baja és sérelme 
rendszerint hamarosan illendően eltörpül. Akiben megvan a világ- 
""egyetem kormányzó rendjének miszteriuma s e megett az istenség- 

nek, mint e rend egyetlen megnyugtató magyarázatának elfogadása 
iránt érzéke, sohse restelje minden tudományon tul: e hitében és 
vallásában keresni és találni a hiányzó békességet". (Magyar Nép- 
egészségügyi Szemle II. évf. 4. sz.) 

Marburg-Lahn. A világháboru után ennek az egyetemi vá- 
rosnak teológiai fakultása képviseli a német modern vallásos sza- 
badelvüség tudományos szellemét. Tudós tanárai közül többen részt 
vesznek az unitárius és szabadelvü keresztény világkonferenciákon. 
A prágai konferencián prof. Otto és prof. Hermelink előadásai ko- 
moly értéket jelentettek. Itt teológiánk jelenlevő tanáraival is barát- 
ságos kapcsolatot létesítenek. Ennek eredményeképen három unitác-. 
rius magyar lelkész, illetve teol. hallg. részére ösztöndijat biztosita- 
nak ; 1928-29 : Máthé Sándor, 1929-30: Ferencz József, 1930-31 : 
Kovács Lajos. Barátsággal és szeretettel érdeklődtek egyházunk 
sorsa iránt, s ott tartozkodó fiainknak szeretettel gondját viselték. 
Az új német egyházi állapotok szomoru helyzetet teremtettek. A 
német keresztények egyháza reménykedett, hogy ennek a fakultás- 
nak nagyrészben világszerte ismert tanárait meg tudja nyerni moz- 
galma teológiai elmélyitése érdekében, s reménykedett ebben annál 
is inkább, mert ismeretes, hogy ez a fakultás nagyrészben harcolt 
Barth Károly teológiai elgondolása ellen, mely a mai német keresz- 
tény mozgalmat ellenző konfesszióikhoz hiven ragaszkodó egyház- 
tagok mozgalmának teológiai bázisa. A marburgi teológiai fakultás 
véleménye a német keresztények mozgalmáról lesujtó " volt. Az 
eredmény sajnos a másik oldalon is megmutatkozott. Prof. Rade 
nyug. tanár, a Christliche Welt c. szabadelvü német folyóirat szer- 
kesztője elveszti nyugdiját, prof. Sodent állásvesztésre itélik, s fize- 
tésétől megfosztják, mig prof. Heiler és prof. Hermelink büntetése 
a marburgi fakultástól való felfüggesztés és más kisebbjelentőségü 
egyetemre való áthelyezés, A szomoru tényeket Öszinte bánattal 
regisztráljuk. Rade és Hermelink legmelegebb barátaink voltak. 
Hermelink, mint az egyetemi ösztöndijtanács előadója, igen sokat 
tett érettünk. Ma itt számunkra lehet, hogy. hosszu időre minden 
lehetőség bezárult. Ennek a fakultásnak volt a tanára a gyakorlati 
theologiai irodalom nagytudásu művelője, Niebergall Frigyes, akinek 
elhunytát elkésve szintén feljegyezzük. Munkássága és gondolatai 
sok magyar unitárius mukában mutatkoztak. Kegyelettel fogjuk 
emlékét mogőrizni, — Prof. Oltó, akit szabadelvü vílágkonferenciánk 

hollandiai titkársága kissé egyoldaluan könyvelt el a német keresz- 
tények barátai közé, Reich Gottes und Menschensohn csak nem 
régen sajtó alól kikerült könyvében is a vallástörténet világánál 
teszi vizsgálat tárgyává a régi és uj hit igazságait. — A helyükön 
megmaradt marburgi tanárok közül csak a barthi teologia tehetsé- 
ges fiatal kritikusát prof. Siegfriedet számithatjuk a magyar uni- 
tárizmus közvetlenebb barátai közé. Ferencz József. 

Szabadség, ész, türelem. Dr. Earl M. Wilbur koppenhágai 
beszédéből ezen cim alatt egy vezércikket olvasunk a londoni The 
Inguirer "szeptember 22. számában. E szerint a mai unitárizmus szó- 
szerinti értelemben nem a Dávid Ferenc, a Channing, Parker söt 
még nem á nem rég meghalt Martineau  unitárizmusa sem. Idők 
folyamán vallásunk átalakult a mai gondolatnak megfelelően.  Val- 
lásos meggyőzödésünket nem kötjük semmi konfesszióhoz, hanem 
három alapelv vezet, u. m. szabadság, ész, türelem. ,, Teljes szellemi 
szabadság a vallásban, nem pedig a hitvallásokhoz és konfesszióhoz 
való. kötöttség; másodszor az észnek teljes használata a vallásban, 
a: mult hagyományán való tengödés helyett, harmadszor: előzékeny 
türelem a mienktől külömböző vallásos nézetekkel szemben". To- 
vábbá felveti azt a kérdést, hogy mindezeknek milyen haszna van 
reánk nézve ? A feleletet a következő bezáró szavakban találjuk 
. meg: , Szabadság, ész és türelem három nemes alapelv és mi 
büszkék vagyunk, hogy ezeket különösképpen magunkénak vallhat- 
juk. De amidőn ezeket teljesen megvalósitottuk, még nem teljesi- 
tettük vallásos missziónkat, hanem csak előkészítettük az utat, hogy 
arra : ráléphessünk ". 

Pár szó a jobb és baloldali unitáriusokhoz. Kévekötés 
IV: "10 sz. ,Kövendi találkozás" cimen Fikker János által közölt 
cikk nyomán, ifju lelkésztársaimhoz van egy pár szavam. Csodál- 
kozom nagyon, hogy éppen lelkészek ilyen formában foglalkoznak 
az Isten fogalmával, hiszen azt már édesanyja karjai között tanulja 
meg mindenki, hogy ,az Isten lélek és akik őt imádják szükség, 
hogy lélekben és igazságban imádják" Ján. IV. 24. Ezt a nagy 
igazságot nem magyarázni, hanem hinni és érezni kell. Ennek ér- 
zése teszi az elhivatást — élek többé nem én, hanem él bennem a 
Krisztus — ez kötelez, élni másokért, mások boldogságáért, nem 
törődve azzal, hogy jól vagy rosszul mégyen-e dolgunk, hanem tel- 
jesíténi mindig és mindenben Isten akaratát. Ez a mi elhivatásunk. 

Mihelyt felvetjük Isten személyes , vagy nem: személyes" lé- 
tét, abban a pillanatban észrevétlenül a hitetlenség; utjára tévedtünk, 
isteni elhivatásunk megszünt és a palást Önként: leesik: vállunkról. 

Egy vallásnak sincs olyan fájdalmasan. szép : multja, . "mint az 
unitárius vallásnak. Alapja: a történelem folyamán kemény sziklának 
bizonyult, melyet megingatni a Báthoriak, Básta, Rákóczy György, 
Mária Therézia s az Entwurf kora sem tudott., Ez "alapot tartsuk 
meg, mert ez hozta létre azt.a sok virágzó. egyházközséget, a sok 
szép templomot, iskolát. Vigyázzunk, hogy ábrándjaink és "álmaink 
kedvéért ne áldozzuk föl:s ne tegyük kockára jövőnket, mert: 5 Szép- 
dolog az a népszónoki tehetség, mely mindíg a tömeg  szájaizére 
tud beszélni az utca-szegeletek emelt köveiről, s mely a szabad- 
elvüség csengő-bongó frázisaival mindig tovább és tovább. halad, 
az eszmék folyton vékonyuló légkörébe, az elvont eszmék apostolai 
és martiírjai mindig számithatnak az érzékeny szivek rokonszenvére, 
de az ilyeneknek a gyakorlati élet rendesen kevés hasznát szokta 
venni, " Buzogány Kálmán. 

Gyászhirek. Fábián Józsefné szül. Izsák : Amália. életének 
68-ik esztendejében f. évi október 18-án Székelyudvarhelyen. el- 
hunyt A szépet szerető s az eszményi célokért lelkesülő nő volt, 
" Bár nem volt egyházunknak hivatalosan tagja, mégis a székelyud- 
varhelyi egyházközség történetébe beirta nevét, midőn egy éitékes 
urvacsorai edénnyel gazdagitotta készletét. Emléke áldott. —  Kis- 
solymosi Simó Pál, unitárius egyházi tanácsos, az egyháznak éve- 
ken keresztül volt jószágfelügyelőségi elnöke, f. é. okt.: 10-én, élete 
67-ik évében Kolozsvárt meghalt. A reábizott egyházi javaknak hü- 
séges gondozója, családjának nemes lelkü atyja és támasza volt, 
aki — habár nem voltak édes gyermekei — három gyermeknek; az 
édes apa szeretetével viselte gondját. Hüséges hitvese, gyermekei 
és unokái áldják emlékét. — Szentgericzei Iszlay Albert C. F. R. 
raktárnok élete 47-ik, boldog házassága 23-ik évében november 
13-án Kolozsvárt elhunyt. Szelid lelkü férfi, hü hitvestárs,  gyerme- 
keiért küzdő és aggódó nemeslelkü Édasapa hagyta itt e világot, aki 
a megpróbáltatások terheit keresztényi türelemmel s Istenben bizó 


hittel hordozta. Hü hitvese, 3 gyermeke és messze kiterjedt rokon- 
ság áldja emlékét. 


Szerkesztésért felel A VÁRI ALBERT. 

